text:
Ibintu byafashe Indi ntera ndetse bjtungura benshi nyuma yo kumva ko umuntu yishe undi bapfa akantu gato cyane.
Muri iyi minsi hakomeje kuvugwa ubwicanyi cyane ndetse no kwiyahura cyane ku buryo bimaze gufata Indi ntera ndetse byaba byiza n’itorero ryongeye gushyirwamo intege kugira ngo abanya-Rwanda barebe niba ubu bwicanyi n’ibwiyahuzi bwagabanuka.
Umusore w’imyaka 20 ukomoka Mudugudu wa Rwimpongo, Akagari ka Ruragwe mu Murenge wa Rubengera ahagana saa Cyenda zo mu rukerera cyo ku wa 4 Nzeri 2022 yishe nyina w’imyaka 47 bapfa ko atamuhaye amafaranga yo kugura intebe y’inyuma y’igare.
Umusore yabanje gutaha yasinze aza atongana ndetse bigera ubwo yibasira nyina avuga ko atamuhaye amafaranga yo kugira intebe y’igare biza kugera ubwo anamwica.


c: text/html

text:
Ni gahunda iri kuba muri uku kwezi kwa Nzeri gusanzwe ari ukw’imiyoborerere. Iyi gahunda yo kwegera abaturage ishyizweho nyuma yaho Perezida wa Repubulika Kagame Paul agiriye uruzinduko mu Ntara y’Amajyepfo n’iy’Urengerazuba aho yahereye mu Karere ka Ruhango asaba abayobozi kurushaho kwegera abaturage no kubakemurira ibibazo.
Ubwo Umukuru w’Igihugu yakiraga ibibazo by’abaturage bagiye bamugezaho iby’akarengane n’ibindi bigaragara ko abayobozi ku nzego z’ibanze bakwiye kuba barabikemuye.
Yasabye abayobozi guhaguruka bakegera abaturage bakabakemurira ibibazo kuko ari cyo bashinzwe.
Abayobozi mu Karere ka Ruhango bose bari kugendera hamwe mu modoka nini (bus) bari kumwe n’abayobozi b’imirenge bose; abayobozi b’amashami bose ku karere; abayobozi ba Maji; abanyamategeko b’akarere; abayobozi ba REG na Wasac kuko hakunze kugaragaramo ibibazo by’ingurane z’ahanyujijwe imiyoboro; abayobozi ba RIB n’aba Polisi ndetse n’Ingabo z’Igihugu.
Bamwe mu baturage bo mu mirenge aho iyi gahunda yatangiriye mu murenge wa Ruhango, bavuga ko bayishimiye bitewe n’uko ibibazo bafite byatangiye gukemurwa ako kanya badasiragiye nk’uko mbere byagendaga kuri bamwe.
Nikuze Donata wo mu Kagari ka Mbuye, Umurenge wa Mbuye ufite ikibazo cyo kurangirizwa urubanza, ashima ko mu gukemura ibibazo hafatwa umwanya uhagije wo gutega amatwi buri wese ufite ikibazo no gutanga inama aho bikenewe.
Ati “Ikibazo cyanjye cyatinze kurangira kuko hari impapuro nari narabuze barazinyibye ariko bampaye inzira yo kugira ngo ikibazo cyanjye kirangizwe, kandi mfite icyizere ko bizarangira neza”.
Niyibizi Asie ati “Ibi bintu abayobozi bari kudukorera ni byiza cyane kuko bari kutwegera bagakemura ibibazo byacu kandi twizeye ko bizakomeza.”
Mukamana Hélène we yavuze ko yari afite ikibazo amaranye imyaka ibiri cy’urubanza rw’isambu rutarangizwa none abayobozi bamufashije kugiha umurongo.
Ati “Ikibazo baragikemuye kuko babwiye umuhesha w’inkiko wo mu Kagari kacu ka Buhoro ko ahita ampesha ibyanjye natsindiye mu rukiko. Ubu ntahanye ibyishimo.”
Umuyobozi w’Akarere ka Ruhango, Habarurema Valens, yavuze ko bashyizeho gahunda yo guhura n’abaturage bafite ibibazo kugira ngo bikemurwe badategereje ko bo ubwabo bajya kwishakira abayobozi.
Hashyizweho ahantu hane ho kwakirira ibyo bibazo ariho mu Murenge wa Ruhango, uwa Kinazi, Byimana n’uwa Kabagari.
Ati “Aho ngaho hose abaturage twabamenyesheje amasaha tubamenyesha amatariki kandi tugasaba ngo ntibibe inteko z’abaturage zisanzwe ahubwo bibe umunsi wo guhura n’umuntu wese waba afite ikibazo, cyaba igikomeye cyaba icyoroheje turashaka ko rwose tubikemura bigashirayo kandi buri kibazo kikabona igisubizo cya nyuma atari ukuvuga ngo tuguhaye undi munsi cyangwa tukohereje ku wundi muntu.”
Ati “Ku buryo buri wese atanga umusanzu ikibazo cy’umuturage kikabonerwa igisubizo.”
Ikibazo bari gusanga kirenze urwego rw’akarere, umuyobozi w’akarere ari guhita ahamagara urwo rwego rukamufasha kugikemura kugira ngo kive mu nzira.
Asobanura ko buri kibazo cyakiriwe kigakemurwa gikorerwa raporo ya nyuma (Closing Report) igaragaza imiterere yacyo n’uko cyakemuwe.
Yavuze ko ari n’umwanya wo kwigisha abaturage kubaha amategeko no kwereka abayobozi uburyo bwo gukemura ibibazo.
Ati “Turanigishirizamo abaturage kubaha amategeko, icyo amategeko yagennye. Ni n’umwanya wo kugira ngo abayobozi bigiremo. Tuzabigishirizamo gukemura ikibazo cy’umuturage mu buryo bworoshye kurenza uko tukijyana mu nzego zo hejuru”.
Muri uku kwezi bazita no ku bindi bikorwa biteza imbere abaturage bikazamura n’imibereho yabo birimo ubuhinzi, ubworozi, ubwisungane mu kwivuza, EjoHeza, isuku n’ibindi.
Ukwezi kw’Imiyoborere myiza mu Karere ka Ruhango gufite insanyamatsiko igira iti “Dutange Serivisi nziza, dukemura ibibazo by’abaturage ku gihe”.

robotstxt: allowed

filter: keep


text:
Itsinda rya T&T ryashyize hanze indirimbo nshya ryise 'Pretty Girls', ritangaza ko abakunzi baryo bashonje bahishiwe byinshui mu 2020.
INYARWANDA iganira na Ishimwe umwe mu bareberera inyunga z'iri tsinda yadutangarije aho igitekerezo cyo gukora iyi ndirimbo yabo nshya cyavuye. Yagize ati: "Igitekerezo cyavuye ku bantu baba bakundana, urabizi abantu iyo bakundana buri umwe aba yifuza kubwira undi urwo amukunda ni muri urwo rwego twashatse gukora indirimbo iza yunganira abakundana."
T&T igizwe na T-time na Adapter
Yavuze ko ubutumwa bukubiye muri Pretty girl ni amagambo yuje urukundo abakundana bashobora kujya babwirana. Yakomeje agira ati: " Amagambo ari muri iyi ndirimbo agenewe abakundana muri rusange navuga ko uwaba afite uwo akunda yihebeye namushishikariza kumva iyi ndirimbo kuko ni nziza ku bari mu rukundo ukanishimira mugenzi wawe."
Pretty girl ni indirimbo ya 5 y'itsinda T&T, ije ikurikira iyitwa 'Birabaye', 'Savanah', 'Adeline' ndetse na 'Ihangane' bakoranye na Social Mula.
Bafata amashusho ya Pretty Girl
T&T yizeza abakunzi bayo ko muri uyu mwaka mushya 2020, ari umwaka wo gukora cyane, bakaba bateganya gusohora indirimbo nyinshi no gukora indirimbo bazafatanya n'umuhanzi ukomeye batifuje gutangaza uzaturuka mu gihugu cya Nigeria.
Ishimwe Edman ureberera inyungu z'iri tsinda
Kanda hano urebe amashusho y'indirimbo Pretty Girl


text:
Usibye iminsi yo guhimbaza iyobera rya Pasika, itwibutsa urupfu n’Izuka bya Kristu, buri mwaka nta wundi munsi mukuru uruta Noheli, ari wo Kiliziya ihimbazaho ivuka n’ukwigaragaza kwa Nyagasani.
Umunsi mukuru wa Noheli utangira ku mugoroba w’itariki ya 24 Ukuboza, mu Misa y’igitaramo cya Noheli, iturwa ku mugoroba mbere cyangwa nyuma y’amasengesho ya nimugoroba
would help lift the stigma associated with the conditionVCD therapy include their cumbersome utilization and cialis online.
Bitewe n’iki gihe turimo cya Covid-19, mu rwego rwo “kurengera ubuzima”, nk’uko Nyiricyubahiro Antoine Cardinal KAMBANDA yabigarutseho, abakristu ntibashoboye kujya mu Misa muri za kiliziya zitandukanye, bakurikiriye Misa y’igitaramo cya Noheli bari mu Rugo.
Mu Gitambo cya Misa y’Igitaramo cya Noheli, yatuwe na Nyiricyubahiro Antoine Cardinal KAMBANDA, igatambuka ku bitangazamakuru bya RBA (Televiziyo y’u Rwanda – RTV, Radio Rwanda), Youtube, Pacis TV na Radiyo Mariya Rwanda, yagarutse byishimo bya Noheli “umunsi mukuru wo mu rugo” no ku gaciro k’ubuzima duhabwa na “Yezu Umukiza wavukiye mu rugo“.
Dore mu ncamake, uko Nyiricyubahiro Antoine Cardinal KAMBANDA yabigarutseho mu nyigisho ye:
Noheli ni impamvu ikomeye y’ibyishimo, kuko Umukiza yatuvukiye, aje kudukiza.
Ubuzima niyo mpano ikomeye Imana yahaye abantu, ariko Sekibi adushyira ku nkeke n’ubwoba, adukangisha urupfu, ngo atwambure ubuzima, ya mpano ihatse izindi Imana yaduhaye. Turabibona muri iyi minsi, muri iki gihe cy’icyorezo cya Covid-19, aho urupfu rutwugarije, nta bwisanzure dufite; nko kuri iyi Noheli, mu gitaramo nk’iki cya Noheli twakabaye turi mu kiliziya hose dusingiza Imana, ariko twagumye mu rugo ngo turengere ubuzima.
Umuremyi w’ijuru n’isi Nyir’ukuduha ubuzima, yahisemo kwiyizira ubwe ku isi ngo adukize, atubohore ku ngo ngoyi ya Sekibi n’intwaro ye y’uyupfu. Igihe rero aje ku isi, isi yari yarigaruriwe na sekibi, ntibamwakiriye, nta mwanya bamuhaye mu murwa mukuru i Yeruzalemu, gutyo yakiriwe mu rugo. Mariya yaribyaje, Yozefu amufasha umwana
Toxicokinetic data indicate that safety margins in terms of unbound sildenafil plasma exposure (AUC) in the rat and dog were 40- and 28-fold human exposure respectively.• During the past month, have you often been cialis without prescription.
Icyorezo cya Covid-19 ntitwemere ko kituvutsa ibyishimo bya Noheli; Noheli tuyizihirize neza mu rugo. Ngiyo impamvu ikomeye y’ibyishimo bya Noheli, na Covid idashobora kutuvutsa. Umukiza yaje kudukiza, Nyirubuzima yaje kuturokora, araduha ubuzima burusha imbaraga urupfu. Nk’uko wa muririmbyi wa Bonhem abivuga “Kuva ubu ngubu umuntu azabaho iteka kubera Noheli“. Nyagasani, Umukiza utuvukira, yaje kudusangiza ku buzima bwe bw’iteka, kugira ngo tuzabeho iteka hamwe na We.
Dukomeze kugira Noheli Nziza, kandi tuyisangire n’abandi.
Padiri Dieudonné UWAMAHORO
Komisiyo ishinzwe Uburyo bw’Itumanaho n’Ibikorwa Ndangamuco muri Diyosezi ya Kibungo


text:
Tariki ya 01 Gashyantare ya buri mwaka, mu Rwanda hizihizwa umunsi w’intwari aho hibukwa intwari zitangiye u Rwanda. Kuba intwari byakabaye ibya buri wese ariko ni ikigero kigerwaho habayeho kugiharanira ndetse cyane binyuze mu bikorwa.
Intwari zibukwa mu rwego rwo guhabwa icyubahiro ndetse hagamijwe no gutera ishyaka abakiri bato. Gashyantare tariki ya 1 ni umunsi buri mwaka u Rwanda rwahariye abakoze ibikorwa by’indashyikirwa aho hakorwa ibiganiro bigaruka ku mateka yaranze izi ntwari ndetse zinahabwa icyubahiro.
Iki gikorwa akenshi gikorwa mu ngeri zose haba mu kubinyuza mu marushwanwa y’imikino itandukanye ndetse no mu bitaramo by’imyidagaduro biba birimo ababyinnyi ndetse n’abaririmbyi b’ingeri zitandukanye.
AMATEKA Y’INTWARI Z’U RWANDA
Intwali z’u Rwanda zigabanyijemo ibyiciro bitatu: Imanzi, Imena n’Ingenzi.
1. Urwego rw’Intwari z’Imanzi:
Uru rwego rurimo intwali zitakiriho.
Ingabo itazwi izina:
Ingabo itazwi izina yatoranijwe mu zindi ngabo zemeye guhara ubuzima bwazo kandi zitabashije kumenyekana ku buryo bwihariye.
Ingabo itazwi izina ihagarariye ingabo zose z’u Rwanda zaguye ku rugamba cyangwa zashoboraga kurugwaho mu gihe cyahise, icy’ubungubu n’ikizaza zirwanira igihugu.
Imva y’Ingabo Itazwi izina ni ikimenyetso cyo guha icyubahiro gihebuje abana b’u Rwanda bitanze baharanira guhanga no kwagura u Rwanda, ubwigenge n’ubusugire bwarwo.
Major General Rwigema Fred
Yavukiye i Musambira, ubu ni mu Murenge wa Nyamiyaga mu Karere ka Kamonyi mu Ntara y’Amajyepfo ku wa 10 Mata 1957. Yatabarutse ku wa 2 Ukwakira 1990 i Kagitumba mu Karere ka Nyagatare mu Ntara y’Iburasirazuba, agwa ku rugamba yari amaze gutangiza rwo kubohora u Rwanda.
Major General Rwigema Fred: Mu bwana bwe, yakundaga kwibaza icyatumye bava iwabo mu Rwanda n’icyabuze kugira ngo basubireyo. Yakundaga gusoma ibitabo by’abaharaniye kubohora ibihugu byabo nka Kwame Nkurumah, Mao-Tse-Tung na Fidèle Castro.
Ataretse kuba Umunyarwanda, Fred Rwigema yagiye agira imyanya ikomeye muri NRA nko kuba Uwungirije Umugaba Mukuru w’Ingabo (Deputy Army Commander), Minisitiri Wungirije w’Ingabo (Deputy Minister for Defense) n’Umugaba Mukuru w’imirwano (Overall Operations Commander).
Muri iyo mirwano yose yo mu mahanga, Fred Rwigema yari umusirikare nyakuri, w’intangarugero mu mikorere n’imyifatire, kugira ikinyabuphura no kubahiriza amategeko.
Ariko, muri byose yahozaga u Rwanda ku mutima, adahwema kuvuga ko “kubohora u Rwanda ari ngombwa”. Fred Rwigema yaranzwe n’ubupfura n’ubuhanga, kuba umunyakuri, areba kure, azi kwihangana, yubaha bose, ategekesha urugero, akunda umuco wa kinyarwanda n’imikino aba umuhuza w’abantu. Yabaye urugero rwo kwitanga no gukunda igihugu bihebuje.
2. Urwego rw’Imena
Umwami Mutara wa III Rudahigwa Charles Léon Pierre:
Rudahigwa yaranzwe no kurwanya akarengane mu butabera abigaragariza mu Rukiko rw’Umwami no mu mirimo ya buri munsi aho yirirwaga arenganura abaturage cyane cyane abakiri bato.
Rudahigwa yitaye cyane ku bujijuke bw’Abanyarwanda: ashinga Fonds Mutara, asaba abapadiri b’abayezuwiti gushinga Koleji i Gatagara, bayijyana i Bujumbura iba Collège International du Saint Esprit, ashinga Ishuri ry’Abayisilamu ku Ntwari ry’i Nyamirambo, ashinga za Ecoles Laïques, ashinga Ishuri ry’Abenemutara ry’i Kanyanza anohereza Abanyarwanda ba mbere kwiga i Burayi
Mutara wa III yatangiye impinduramatwara muri politike, akuraho inkuke zakamirwaga Umwami yishakira ize bwite, akuraho imirimo y’agahato yitwaga akazi, akuraho ubuhake abagaragu bagabana na bashebuja, ashaka gukuraho igitabo cy’umusoro cyanditsemo amoko, Ababiligi barabyanga, yanga « kwica Gitera ashaka gukuraho ikibimutera ».
Rudahigwa yahirimbaniye ubumwe n’ubwigenge by’Abanyarwanda ku buryo Abanyarwanda batekereza ko ari byo yazize nka ba Lumumba na Rwagasore.
Michel Rwagasana:
Michel Rwagasana yakoze imirimo inyuranye. Iyi mirimo yose yerekana ko yagirirwaga icyizere kubera ubunyangamugayo n’umwete bye, yabaye umukozi wa Leta Mbirigi i Bujumbura, yabaye umunyamabanga w’Inama Nkuru y’Igihugu kuva yajyaho muri 1954, yanabaye umunyamabanga wihariye w’Umwami Mutara wa III Rudahigwa.
Kubera guharanira ubumwe, ubwigenge bw’u Rwanda no kurwanya amacakubiri yabaye umunyamabanga wa mbere w’ishyaka Union Nationale Rwandaise ry’umwami Mutara III Rudahigwa ajya mu ntumwa z’u Rwanda zaruhagariraga mu bindi bihugu no muri LONI.
Michel Rwagasana yatanze urugero ruhebuje rwo gushyira imbere inyungu z’igihugu aho kwita ku ze bwite kuko aba yaremeye politike y’irondakoko agahabwa umwanya ukomeye mu Rwanda rwari rutegetswe na mwene Se wabo Gerigori Kayibanda nka Perezida wa Repubulika.
Uwilingiyimana Agatha:
Uwilingiyimana Agatha yabaye Minisitiri w’Intebe wa mbere w’umugore kuva kuwa 17 Nyakanga 1993 kugeza kuwa 7 Mata 1994. Mu gihe cya Jenoside yakorewe Abatutsi, yishwe n’abari ingabo z’igihugu. Uwilingiyimana Agathe yagize umutima wa kigabo arwanya akarengane k’iringaniza mu gihe yari Minisitiri w’Amashuri Abanza n’Ayisumbuye mu butegetsi bw’irondakarere n’irondakoko.
Yongeye kugaragaza ubwitange bwe buhebuje mu gihe cya Jenoside yakorewe Abatutsi akomeza iy’ubuyobozi agerageza kugarura ituze mu gihugu cyari kigabijwe n’abicanyi. Ntawashidikanya ko ari umwe mu bagore b’Abanyarwanda baharaniye uburenganzira bw’Umunyarwandakazi.
Félicité Niyitegeka:
Yishwe ku wa 21 Mata 1994, mu gihe cya Jenoside yakorewe Abatutsi kubera ko yanze kwitandukanya n’abo yari yahaye ubuhungiro hamwe na bagenzi be bari muri Centre Saint Pierre ku Gisenyi.
Mu mibereho ye, Niyitegeka Félicité yerekanye bwa butwari bwa buri munsi mu mirimo umuntu aba ashinzwe, haba mu byerekeye kwigisha no kurera, mu gucunga umutungo w’ibigo yakozemo, haba mu kuyobora abinjiraga mu muryango w’abafasha b’ubutumwa no gufasha abatishoboye. Ibyo byose yabigiranye ubushobozi bwinshi bagenzi be bakabimwubahira kandi bakabimukundira.
Kuba intangarugero yari yarabigize umuco ni cyo cyamufashije mu kwemera kwitangira abari baramugannye ahitamo kwicwa aho kugwa mu ngengabitekerezo y’ivanguramoko.
Abanyeshuri b’i Nyange:
Abemezwaho ubutwari ni abari mu cyigo cy’i Nyange mu ijoro ryo kuwa 18 Werurwe 1997 mu ishuri ry’uwa gatandatu n’uwa gatanu igihe abacengezi bateraga icyo kigo ari abapfuye ari n’abatarapfuye iryo joro.
Abanyeshuri b’i Nyange baharaniye ku mugaragaro amahame y’ubumwe bw’Abanyarwanda kugeza aho bamwe babizira babizi, bemera guhara ubuzima bwabo aho kwivangura.
Babereye Abanyarwanda muri rusange n’urubyiruko by’umwihariko, urugero rw’urukundo, rwo kurwanya amacakubiri no kwitangira uburenganzira bwa muntu.
3. Urwego rw’Ingenzi
Abantu bari muri uru rwego ntibaramenyekana kuko hakirimo gukorwa ubushakashatsi ngo hamenyekane abazashyirwamo.
Mu gukora iyi nkuru hifashishijwe inyandiko ‘INTWARI Z’U RWANDA’ ya Minisiteri y’Urubyiruko n’Umuco.


text:
146 bahawe impamyabumenyi mpuzamahanga mu ikoranabuhanga
Abantu 146 barimo abashinzwe kubungabunga umutekano bahawe impamyabumenyi mpuzamahanga mu ikoranabuhanga zatanzwe n’ikigo mpuzamahanga cyitwa ICDL (International Computer Driving Licence).
Tariki ya 24 Werurwe 2017 nibwo bahawe izo mpamyabumenyi, ubwo bari bari ku cyicaro gikuru cya Polisi y’igihugu ku Kacyiru.
Abo bantu barimo 69 bo muri Polisi y’igihugu, 55 bo ngabo z’igihugu (RDF), icyenda bo mu rwego rw’igihugu rushinzwe amagereza (RCS), umunani bo mu kigo gishinzwe guhugura abakozi na batandatu bo muri Minisiteri y’urubyiruko n’ikoranabuhanga (MYICT).
Bose bamaze amezi icyenda bahugurwa mu ikoranabuhanga mu buryo mpuzamahanga.
Muri uwo muhango, Minisitiri w’urubyiruko n’ikoranabuhanga, Nsengimana Jean Philbert yavuze ko ikoranabuhanga rimaze kuba ifatizo ry’ibintu byose ku buryo ntacyo wakora ngo gitange umusaruro ufatika utarikoresheje.
Ahamagarira abapolisi n’abasirikare babonye bahawe izo mpamyabumenyi kuzakoresha neza ibyo bize kandi bikabyara umusaruro bitezweho.
Agira ati “Dutangije igikorwa kizagera ku banyarwanda bose, mwahereye ku ruhembe rwo kwibohora ubu turi ku ruhembe rwo kwibohora ubukene n’ubujiji.”
Akomeza avuga ko ayo mahugurwa bahawe atandukanye n’andi mahugurwa ajya atangwa kuko ikizamini kidatangwa n’abahuguye.
Icyo kizamini gikorwa ku buryo bumwe ku isi yose, bityo ababashije gutsinda bakaba badashidikanywaho ku ireme ry’ubumenyi bahawe.
Ati “Ikizamini mwakoze ni cyo Abayapani bakoze, muri Bwongereza, Singapour n’ahandi. Ntabwo tuzongera kwemera ko abantu bajyana igipapuro bagisabiraho akazi nta reme. Muri muri bake bafite ubushobozi budashidikanywaho, muzabibyaze umusaruro.”
Abasoje ayo mahugurwa bavuga ko ubumenyi bahawe muri ayo mahugurwa buzatuma bihutisha serivisi batangaga; Stg Uwitonze Chantal abisobanura.
Agira ati “Hari byinshi twakoraga ukajya ufata akantu kamwe ugenda ugashyira mu mashini nyamara ubu twabonye uko ushobora kubikora mu gihe gito cyane n’ibindi bijyanye na mudasobwa, twungukiyemo byinshi.”
Umukuru wa Polisi wungirije ushinzwe ibikorwa, Dan Munyuza yasabye yahamagariye ababonye izo mpamyabumenyi kuba umusemburo wo gukora akazi kanoze kandi kihuse.
Biteganyijwe ko mu myaka itatu abakozi ba Leta ibihumbi 85 bagomba kuba babonye aya mahugurwa.
Ni amahugurwa agamije guha buri mukozi ubumenyi bw’ibanze bwo gukoresha mudasobwa mu ikoranabuhanga bakaribyaza umusaruro mu kazi kabo ka buri munsi.
Ibitekerezo ( 2 )
nibyiza twishimiye ayo mahugurwa azadufasha gutera imbere.
Mbere na mbere ndashima kubwa makuru meza mutugezaho gusa byaba akarusho Hari aho mwongeye imbaraga cyane nko mubumenyi bwisi cyane kumakuru aba ataravuzweho cyane, amateka yibintu cg abantu bya kera .murakoze


text:
Inyigisho yo ku wa gatanu w’icyumweru cya 4 cy’Igisibo
Ku ya 04 Mata 2014
Bavandimwe,
1. Hasigaye iminsi 15 gusa tukizihiza umunsi mukuru wa pasika. Umunsi w’agakiza twazaniwe na Yezu w’i Nazareti. Umunsi twibukaho ko burya urupfu nta ngufu rufite. Ko ubuzima bwarutsinze ruhenu. Mu isengesho rya Nemera Imana Data batubwira ko mbere yo kuzuka, Yezu yabanje gupfa, agahambwa, akamanuka ajya ikuzimu. Noneho ku munsi wa gatatu akazuka, akajya mu ijuru. Kuki se intungane yapfuye igapfira abagome ? Petero Mutagatifu niwe uduha igisubizo aho agira ati « nubwo ari intungane apfira abagome kugirango abayobore ku Mana, abanje gupfa ku bw’umubiri, hanyuma agasubizwa ubuzima ku bwa Roho » (1Pet 3, 18).Iyi baruwa ya mutagatifu Petero, Kiliziya iyiheraho ikatwigisha iby’iyobera ryo kujya ikuzimu kwa Yezu. Mu ibarwa ye, Petero aragira ati : « n’uko ajya kwigisha n’abari bafungiye mu buroko bw’ikuzimu » (1Pet 3, 19). Ahari imibabaro ya muntu hose Yezu yarahageze, ashishikajwe n’uko muntu yakizwa, akishima, akanezerwa. Ni mucyo twibuke abacu bagifungiye mu « buroko bw’ikuzimu ». Dukunze kubita Roho ziri mu purugatori. Tubasabire kugirango bave ibuzimu bajye ibuntu. Nako ibumana !
2. Mu isomo ryo mu gitabo cy’Ubuhanga, Kiliziya yashatse ko tuzirikana ku mibereho y’abagome ugereranyije n’iyintugane. Abafite Bibiliya mwasoma isomo ryaduteguriwe muhereye ku mutwe wa mbere, umurongo wa 16 (Buh 1, 16-2, 24). Kuri uyu murongo wa 16, igitabo cy’ubuhanga kitubwira ko « abagome barembuje urupfu, bararuhamagara, barugira incuti kandi bararuharanira, hanyuma bagirana na rwo isezerano, mbese ku buryo barwiyeguriye koko ». Igitabo cy’Ubuhanga gikomeza kitubwira ibigwi by’abagome. Icyo bishingikirizaho kugirango bakomeze ubugome bwabo ni ukuvuga ngo « nta n’umwe tuzi wigeze kugaruka avuye ikuzimu » (Buh 2, 1). Baragira bati « nimuze rero, twishimishe mu byiza by’iyi si, dukoreshe ibyaremwe nk’abasore batagira icyo bikanga » (Buh 2, 6). Iyo aba bagome bageze ku ntungane n’aboroheje babogeraho uburimiro, bagasya batanzitse. Biyumvire nawe : « nimureke turenganye intungane ikennye, umupfakazi ntitukamugirire impuhwe, umusaza wamazwe n’imvi twoye kumureba n’irihumye, maze ingufu zacu abe ari zo tugenderaho, kuko intege nke nta cyo zimaze. Twibasire intungane kuko itubangamiye, ikarwanya ibikorwa byacu, ikanadushinja ko twarenze amategeko, tugahemukira umuco mwiza badutoje » (Buh 2, 10-12). Wagirango uno muhanga yanditse iri somo akubutse mu Rwanda ! Inkuru nziza rero ni uko aho igihe kigereye, Yezu yakijije bose, abagome n’intungane. Iki gihe rero nta kindi ni isaha yageze akereka abantu ko abakunda kugera aho abapfira ku musaraba, agasaba Imana Se ngo ibababarire kuko batazi icyo bakora. Twibuke ko mu bagome bari babambanywe na Yezu, umwe yagize ubutwari bwo kwicuza, maze Yezu akamusezeranya ko batazatinda guhurira muri paradizo.
3. None se uyu Yezu ubabarira n’abagome kabombo akemera kubapfira ku musaraba ni nde ? Ni muntu ki ? Ntabwo wamumenya ko atari umuntu gusa ko ahubwo ari n’Umwana w’Imana udafashe umwanya wo kumenya aho abarizwa, ngo uhate ibirenge ujyeyo, maze umwumve, umenye uko atekereza n’uko abona ibintu, abantu n’amateka. Ivanjiri y’uyu munsi itwereka ko Yezu ari umuntu usanzwe. Rwose ! Ko ubuzima bwe dushobora kubwibonamo. Abategetsi baramuhize ngo bamwice. Abo mu muryango we nabo bashatse kumushora ngo ajye kwiyamamaza i Yeruzalemu. Bati « haguruka, ujye mu Yudeya, abigishwa bawe nabo babone ibikorwa ukora. Nta we ukorera ibintu ahihishe ashaka kuba ahagaragara ». Ibyo rero abo mu muryango we bamusabaga ntabwo rwari urukundo rwo kumukunda kuko ivanjiri yongeraho ko abavandimwe be batamwemeraga (cf. Yoh 7, 5). Yagize ubwoba nk’abandi, yirinda kwidegembya kandi azi ko abategetsi bahize ko bazamwica. Nyamara ntabwo ari bya bindi byo gutinya no kununa aho rukomeye. Igihe cye cyari kitaragera. Igihe rero cyarageze nawe yerekeza iya Yudeya, « atari ku mugaragaro, ahubwo nka rwihishwa ». Abamuhigaga baje kwisanga arimo kwigisha rubanda ashize amanga. Rubanda rero yaratangaye imubonye yigishiriza i Yeruzalemu kandi arimo guhigwa. Niko kugira bati mhh ! «Uriya si wa wundi bahigaga bashaka kumwica? Nyamara dore aravugira mu ruhame, ntacyo bavuga. Aho abategetsi bacu ntibamenye by’ukuri ko ariwe Kristu ?».
4. Bavandimwe, igihe cyari gitegerejwe, isaha yari itegerejwe yari iyo kwerekana ko uwitwa Yezu ari we Kristu. Ni ukuvuga ko mwene Mariya na Yozefu w’i Nazareti ariwe Isiraheli n’isi yose bari bategerejeho umukiza. Niduhura n’ijambo igihe cyangwa isaha muri Bibiliya tujye dufata agahe gato ko kuzirikana kuko akenshi haba hahishe ibanga rikomeye ry’ugukizwa kwacu. Bimwe mu bihe Bibiliya itubwira ni nk’igihe cy’iremwa ry’isi, ivuka rya Yezu, Batisimu ya Yezu, igihe cyo gupfira ku musaraba no kuzuka. Muri ibyo bihe nibwo abo mw’ijuru basuye isi. Nibwo igihe cyo mu buzima bw’iteka kiza hano kw’isi kikiyandika mu mubuzima bw’amateka yacu. Kikabuha inzira n’urumuri. Niho Kiliziya ihera ivuga ko ubuzima bw’iteka butangirira hano kw’isi iyo tubayeho nk’uko Imana ibishaka, dukunda Imana na bagenzi bacu nk’uko natwe twikunda.
Dukomeze tugire imyiteguro myiza y’umunsi mukuru wa Pasika tubifashijwemo n’umubyeyi Bikira Mariya.
Padiri Bernardin TWAGIRAMUNGU
[Mushobora gukanda hano mugasoma ijambo Nyirubutungane Papa Fransisko yagejeje ku Bepiskopi b’u Rwanda mu mubonano bagiranye i Vatikani, ku ya 03 Mata 2014 – Mu rurimi rw’igifaransa ]


text:
Korali Family of Singers bateguye igitaramo bitiriye ‘Umuryango Mwiza’
Impamvu zidasanzwe zatumye Africa Haguruka 23 izabera ku musozi wa Giheka (Herumoni)
Guhera ku itariki ya 14 kugeza tariki 21 Kanama 2022, Itorero Zion Temple Celebration Center rizatangiza igiterane cyiswe Africa Haguruka ku nshuro ya 23, kizabera ku musozi witwa Herumoni, uherereye mu Mudugudu wa Giheka, mu Kagari ka Kagugu, Umurenge wa Kinyinya, mu Karere ka Gasabo. Ni igiterane gifite insanganyamatsiko igira iti: ”Africa Ramburira Amaboko yawe Imana.” iboneka muri Zaburi ya 68:32.
Mu kiganiro twagiranye n’umuvugizi wa Authentic Word Ministries/Zion Temple Celebration Center ku isi, Ev. Tuyizere Jean Baptiste yavuze ko “Insanganyamatsiko y’umwaka ushyize kwari ukwakira umuyaga w’impinduka. Iyo rero abantu bamaze kwakira umuyaga w’impinduka ni ngombwa ko baramburira Imana amaboko yabo, nk’ikimenyetso cyo gucishwa bugufi, nk’ikimenyetso cyo kuyishyira hejuru no kuyereka ko bo nta kintu bafite uretse Imana batezeho amakiriro.”
Muri iki kiganiro cyihariye yagiranye na Nkundagospel yatangaje ko impamvu nyamukuru zatumye iki giterane kibera kuri uriya musozi wa Herumoni ari uko Imana yabahishuriye ko uzaba umusozi udasanzwe. Yagize ati:
“Uriya musozi ni umusozi w’amasengesho wa Zion Temple Celebration Center itegura kubakaho ahantu hazaba ubuturo bw’Imana. Umusozi wera mu Rwanda. Urabona buri gihugu kigira umusozi w’amasengesho, rero mu Rwanda turategura uriya musozi kuko ni umusozi Imana yabwiye umushumba kera ko ari umusozi abantu bazajya bajya gusabaniraho n’Imana, gusenga no kwihererana nayo.” Yakomeje ati:
“Ikindi cya kabiri ni umusozi tugiye kubakaho inyubako zihuza isi. Ni ukuvuga ko hariya hazaba hari igicaniro gihuza isi, hazaba hari inyubako, aho buri gihugu kizaba gifitemo igicaniro, hazubakwa inyubako izaba ifite ibyumba bingana n’umubare w’ibihugu bituye isi. Buri gihugu kizajya kiba gifitemo umwinginzi wacyo, gifitemo amateka yacyo, harimo ibendera ryacyo, harimo ibimenyetso by’igihanda birwanya buri gihugu. Ni ukuvuga ngo rero uriya musozi uzaba ari umusozi, uzabaho igicaniro gisengera Afrika muri rusange, ariko gisengera n’Isi by’umwihariko.”
Yatubwiye ko “icya kane cyatumye duhitamo uriya musozi ngo ariho ‘Africa Haguruka’ izabera ku nshuro ya 23, ni ukugira ngo dutangize ibyo bikorwa by’igicaniro k’uwo musozi. Muby’ukuri imyiteguro igeze kure kandi iri mu buryo 4: Imyiteguro ya mbere ni iyo gutegura ku musozi aho icyo gikorwa kizabera, inyubako n’ibindi bintu byose bikenewe kugira ngo icyo gikorwa kizabere ahantu heza.Twatangiranye no gutegura umuhanda uhagera, umuhanda uva kuri kaburimbo ujya Giheka wateguwe na Zion Temple Celebration Center, kubaka amapave, gutegura aho abantu bazicara, ibijyanye n’isuku, ubwiherero ndetse n’ibindi ubu bigeze ku kigero cya 98%, byenda kurangira.”
“Icya kabiri ni ugutumira abazavuga ijambo,(speakers), bamaze gutumirwa, abenshi bamaze kwemeza ko bazaba bahari, abazaturuka hanze y’igihugu n’abari hano mu Rwanda, abavugabutumwa, abakozi b’Imana beza, bahamagawe. Icya gatatu ni ukwitegura uburyo abantu bazaba bari muri icyo giterane, yaba abaturutse hanze cyangwa abo mu Rwanda bazakirwa, cyane hategurwa amacumbi y’abazaturuka hanze y’u Rwanda, kubatwara, kubakira, nabyo byarateguwe. Icya kane ni ugutegura amakorali, abaririmbyi, abahanzi ndetse n’abandi bazaba bari muri icyo giterane ndetse n’uburyo bwo kucyamamaza byose bigeze ku kigero cya 95%. Ubona ishusho yacyo ishimishije kandi igisigaye ni umunsi.” Yakomeje ati:
“Kwitabira igiterane cya ‘Africa Haguruka’ nta kiguzi gisabwa, ahubwo igisabwa ni uko buri umwe wese yashaka umwanya wo kuzacyitabira. Ariko nanone uwakwifuza gutera inkunga iki giterane, yaba mu buryo bw’amafaranga, uburyo bw’amasengesho ndetse no kuhaba ahawe ikaze. Icyo gikorwa kizakorwa mu buryo bubiri: Guhera mu gitondo kugeza saa saba n’igice hazajya haba hari inyigisho zitangirwa ku rusengero rwa Zion Temple Celebration Center, izo nyigisho zizajya zibanda ku misozi irindwi , umusozi w’umuryango, umusozi w’idini, umusozi w’uburezi, umusozi w’ishoramari, umusozi wa politiki, umusozi w’imyidagaduro, umusozi w’itangazamakuru. Ni ukuvuga ngo nyuma y’izo nyigisho saa kumi dutangire igiterane ku musozi wa Giheka wa Herumoni, kuva saa kumi kugera saa moya n’igice.”
Ev. Tuyizere Jean Baptiste yahaye abatuye isi inama yo kudapfusha ubusa aya mahirwe isi ibonye yo kwegerana n’Imana. Yagize ati:
“Ubutumwa naha abantu ni uko dukwiye kumenya igihe cyo kugendererwaho. Igihe amahirwe yabonetse kugira ngo Imana isabane natwe dukwiye kwishakira umwanya. Abantu tuvuye mu bihe bikomeye bya Covid 19 kandi ku isi hari ibibazo, hari intambara, hari inzara, hari impuha ndetse n’ibindi. Iki ni igihe rero cyo kwegera Imana. Aya mahirwe rero abantu babonye yo gusabana n’Imana no gushyigikira ububyutse ntibakwiye kuyitesha.”
Africa haguruka yumvikanye bwa mbere mu mwaka w’ibihumbi 2000 ku muhati n’ishyaka byashibutse mu iyerekwa rya Apostle Dr Paul Gitwaza umushumba mukuru w’Itorero Zion Tample ku isi, igamije ko abatuye umugabane wa Afurika n’abanyafurika bose batera imbere mu Mwuka mu bugingo ndetse no mu mubiri.


text:
Hari ikibazo kinini twagezeho aho abantu bibazaga uko igice kimwe cy’Abanyarwanda (Abahutu) cyageze aho kwica Abatutsi benshi hamwe n’abandi bitwaga ibyitso nubwo intego nyamukuru yari ukumaraho Abatutsi.
Hibajijwe cyane ku cyabiteye kuko mu bihe byo hambere wasangaga Abanyarwanda bari hamwe yewe no mu gihe cyo guhunga ugasanga abandi bafasha umuntu kumwereka aho yanyura, abandi bakakubikira ibintu bakazabikuzanira, abandi bakakuburira ariko mu gihe cya Jenoside nyirizina, ababikoze ni bake ugereranyije no mu 1959.
Intandaro ni mu 1965 aho Leta ya PARMEHUTU yigishaga urubyiruko urwangano biturutse ku bapadiri babigishije uko Hitler yacengeje ibitekerezo by’Abanazi mu Badage bikabatera kwanga Abayahudi.
Ibi rero no mu Rwanda byigishirijwe ku ishyiga abana bakabwirwa ko impamvu bagiye birukana Abatutsi ari uko ari abantu babi kugeza n’aho babita Inyenzi n’ingegera.
Babuzaga abana kujya hanze nijoro bati “mwijya hanze mudahura na za ngegera z’Inyenzi zikabagirira nabi”. Kubiba uru rwango byanatijwe umurindi na leta ubwayo guhera mu mashuri abanza ku buryo bahagurutsaga abana babavangura. Icyo gihe Abana b’Abahutu babaga baratojwe kuzomera ab’Abatutsi n’ibindi bikorwa bibi byinshi byatumaga urwango babagiriraga rurushaho gukura muri bo.
Muri uko kubiba urwango niho havuye ibyo kubeshya bavuga ngo iyo Umwamikazi Kanjogera yashakaga guhaguruka yahagurukiraga ku Muhutu! Hakumvikanishwa ukuntu Abahutu babaga ari abagaragu b’Abatutsi ku buryo ngo banikorezwaga inzoga z’Abatutsi ariko bagira inyota bakanywa amazi hanyuma Abatutsi bo bagira inyota bagahabwa kuri izo nzoga bikorerewe n’Abahutu.
Inyigisho zo kubiba urwango mu bana zanakomerezaga mu mashuri yisumbuye, bakabwirwa ko ingoma z’Abatutsi zakandamije Abahutu cyane maze uru rwango mu bana rutangira gukura ku buryo nk’abana b’Abahutu bagiye batangira kwanga gukundana n’Abatutsi.
Nko mu 1973, ntabwo ari abaturage bajyaga hirya no hino kwica, akenshi byakorwana n’abo banyeshuri bo mu mashuri yisumbuye, bakava mu ishuri rimwe bakajya kwica abo mu rindi.
Muri kaminuza ho bigishwaga ibijyanye n’Ubuhake bakabwirwa ko kwari ukwica Abatutsi bari bahatse Abahutu bakajya babaheka, uwo bashatse bakamwica ku buryo hari n’ibitabo byo muri Kaminuza byagiye byandikwa kuri iyi ngingo.
Urwango rwarakuze kugeza ubwo hari abanyeshuri muri Kaminuza bandikiraga Perezida Kayibanda bamusaba kwirukana abanyeshuri b’Abatutsi kugeza mu 1973 ubwo abanyeshuri ari bo biyiciraga abandi.
Ibyo byose ni byo byagiye byinjira muri abo bana kandi nyuma bagiye banavamo abategetsi nka bariya ba Jean Bosco Barayagwiza, bakora za PARMEHUTU na za CDR bafatanyije n’abandi.
Nko mu 1986, MRND yagize inama ngo impunzi ziri hanze zitahuke ariko barabyanga bavuga ko u Rwanda ari ruto icyakora icyo gihe baravugaga bati “Ufite icyo akora aze”, aha babaga bavuga ko ufite amafaranga wenyine ari we waza.
Mu kinyamakuru Jeune Afrique ni ho bigeze kubaza Perezida Habyarimana kuri iki kibazo maze asubiza agira ati “Erega igihugu cyaruzuye n’iyo hakiyongeraho igitonyanga ibintu byasesekara bigapfa.” Iyi mvugo yagiye inacengera mu bandi banyarwanda imera nk’ihame.
Aha bamwe bibazaga impamvu ibyo bivugwa kandi hari ibice binini bidatuwe haba mu Akagera, Ibirunga na Gishwati hibazwa niba inyamaswa zihaba ziruta abantu ariko bagasubizwa ko zinjiza amadovize.
Rwa rwango rwarakuze ku buryo nko ku wa 1 Ukwakira 1990 ubwo hatangiraga urugamba rwo kubohora igihugu, tariki ya 4 uko kwezi bafashe Abatutsi bose hamwe n’Abahutu batemeraga iyo mitegekere barabafunga, bavuga ngo abo si abantu. Icyo gihe abo mu Mutara, Komini Murambi n’Abagogwe barishwe bazira ko ari Abatutsi.
Abaturage babaga babwirwa ko Abatutsi atari Abanyarwanda kugeza ubwo n’abanyabwenge bize nka ba Dr. Mugesera bavugaga bati “Mubanyuze muri Nyabarongo basubire iwabo muri Ethiopia.”
Ubutegetsi bw’icyo gihe bwumvaga Abatutsi bavaho bagashira burundu. Leta ya Habyarimana yashyizeho amashyaka, itangiza ubukangurambaga inategura ababucengeza mu bantu kugeza ubwo byanagejejwe mu baturage hifashishijwe abo bakangurambaga, za Radio, ibinyamakuru kugeza no mu madini maze ingengabitekerezo ya Jenoside icengezwa mu bantu ndetse hanatangira gukorwa intonde z’abagomba kwicwa.
Iri cengezamatwara ryarakuze bagera aho bazana gahunda ya HUTU Power yari igamije gusenya andi mashyaka yose hagasigara abibumbiye muri icyo kintu kigamije kumaraho Abatutsi n’abahutu bake babaga badashyigikiye iyo ngengabitekerezo mbi.
Jenoside rero yari yaratangiye gahoro gahoro ku buryo na Habyarimana yabwirwaga ko abantu bishwe mu Bugesera akavuga ati “nyabuneka muhagarare”, nyuma yabwirwa ko Abatutsi bishwe mu Kibilira na Nyamata, ati “buriya Abahutu bari barakaye.”
Ibihugu byashyize igitutu kuri Habyarimana bimusaba kujya gusinya mu masezerano ya Arusha muri Tanzania abanza no kubyanga ariko biza kurangira abisinye nuko ba Bagosora baramurasa [Mu ndege] noneho ya Jenoside yajyaga yakorwaga agace agace barayirambura.
Ntibazakubeshye ngo Jenoside ntiyari yarateguwe kuko wasangaga intonde z’Abatutsi bagomba kuzicwa zimanitse muri za komine. Ikindi mu ijoro Habyarimana yarashwemo, hagiyeho za bariyeri zirenga 10, none se abaturage babwiwe n’iki kuvuga bati “Reka dushyireho bariyeri kandi izo bariyeri zari zigamije kubuza Abatutsi kugenda?”
Ahandi hose mu Rwanda uretse mu majyepfo, izo bariyeri zahise zishyirwaho zigamije kubuza Abatutsi guhunga ku buryo banahise batangira guhigwa hifashishijwe imbwa.
Byose rero bigaragaza ko atari ikintu cyabayeho umunsi umwe ahubwo byari byarateguwe kera kubera ko n’ahantu hagombaga guhita hashyirwa za bariyeri hari hazwi.
Jenoside rero yari yarateguwe mu buryo bwa gihanga kandi ni nabwo yakozwemo ku buryo buri wese yabaga azi icyo azakora kandi gahunda kwari ukumaraho Abatutsi nuko bamwe bagiye barokorwa n’Abahutu bake beza, abandi ugasanga babonye Umututsi ahunze nubwo batamurokora ariko bakanga kumuhururiza ngo yicwe.
Abandi batutsi bake bagiye barokorwa no kujya kwihisha mu bihuru kuko abahungiraga mu nsengero na za Kiliziya bo babaga bari korohereza ababica batabizi kuko babaga bari kwiyegeranya ari na yo mpamvu yatumaga uwabaga ari kwerekeza ku rusengero cyangwa kuri Kiliziya, bariyeri itamukumiraga kuko ababaga baziriho babaga bazi ikiri bukurikireho.
Amezi ya mbere ya Mata na Gicurasi nibwo hishwe Abatutsi benshi uretse mu Majyepfo byatangiye bitinze. Jenoside yo mu Rwanda ntiyakozwe n’abasirikare ba leta gusa nubwo bakundaga kwiyambazwa aho rukomeye aho Abatutsi bageragezaga kwirwanaho. Mu buryo bwagutse ni Jenoside yakozwe n’abaturage ku nkunga y’ibikoresho n’imyitozo byari byaratanzwe na leta.
Igihe cya Jenoside, abicanyi babikoraga nk’akazi kuko barabizindukiraga bakajya kuruhuka ku mugoroba nyuma ya saa kumi n’ebyiri, bakarya ibyo kurya batekesheje intebe n’ibindi bikoresho byo mu nzu z’Abatutsi bishwe ndetse bakanakurikirana Radio RTLM bikabafasha kugenda bamenya Abatutsi bataricwa.
Buri mugoroba habagaho uko guhura hagategurwa umunsi ukurikiyeho, ahazakenerwa ubufasha bwa gisirikare n’abajandarume hakamenyekana ku buryo imigambi y’umunsi ukurikiyeho yose izakorwa nta nkomyi.
Muri za Kiliziya hiciwe benshi hakoreshejwe za gerenade zanyuzwaga hejuru nyuma hakaba hari abantu bateguwe bajya kunogonora abatapfuye ndetse nyuma hakanaterwamo urusenda kugira ngo bumve ko hari uwitsamura bamenye ko atahwanye na we bamunogonore.
Hari abayobozi ba za Secteurs (imirenge) bangaga kwica abantu cyangwa se gushishikariza abaturage kwica, ugasanga hoherejweyo abandi bicanyi bamaze gucengerwa n’ingengabitekerezo bashyizwemo bakavanaho wa muyobozi uri gutinza igikorwa cyangwa na we bakamwica bakabona gukomerezaho abandi Batutsi.
Nka Burugumesitiri wa Komini Giti [Byumba] yanze kujya muri uwo murongo wo kwica, ku bw’amahirwe ingabo za RPA zihagera vuba mu minsi itatu bituma abantu baho babasha kurokoka ariko na bwo iyo ingabo za RPA zitahagera uwo Burugumesitiri yashoboraga kugamburuzwa cyangwa hakanoherezwa abanya-Murambi bakaza bagakora ibyo abo muri Giti banze gukora.
Rero abana bafite ababyeyi bahakana Jenoside bajye bababaza bati “Aha nta batutsi bari bahatuye?” Ababyeyi ntibazahakana kuko bazibwira ko umwana abibajije afiteho amakuru bityo bizatuma umwana ahamenyera amateka amenye ko hari hatuye Abatutsi kandi bakaba barishwe bazize ubwoko bwabo.
Nibura muri iki gihe ibintu by’ingengabitekerezo ya Jenoside ntabwo abana bakibyigishwa mu mashuri ndetse no ku ishyiga, ubu ababyeyi basigaye batinya kubihababwirira kuko bagira impungenge y’uko abana babatamaza bageze mu bandi ku ishuri.
Ikikibangamye ni izi mbuga nkoranyambaga abana bashobora kuvomaho iyo ngengabitekerezo. Amahirwe ni uko haba hanariyo ibivuguruza ibiba byavuzwe n’abo bahakana bakanapfobya Jenoside ku buryo umwana na we ashobora kwibonera umurongo muzima.
Kuba umwana asigaye ajyanwa ku ishuri afite imyaka itatu cyangwa ine nta handi hantu apfa kongera guhurira n’iyo ngengabitekerezo kuko bitigishwa mu mashuri ku buryo abana na bo bagenda basobanukirwa bakaba banakwibaza ibibazo kandi bakabyisubiza. Ubu bazi icyo gahunda ya ‘Ndi Umunyarwanda’ ari cyo ku buryo atapfa kugera mu rugo atashye ngo umubyeyi yoroherwe no kumutsindagiramo ya ngengabitekerezo.


text:
Ikigega cyitiriwe Dian Fossey Gorilla, gitangaza ko uwo muryango wambutse umupaka ukajya kwibera muri RDC inshuro ebyiri zitandukanye mu myaka yashize, aho wamazeyo amezi umunani (8) hagati mu mwaka wa 2014-2015, ukaza gusubirayo mu Ukwakira 2015 kugeza muri Nzeri uyu mwaka.
Kuwa 30 Nzeri muri uyu mwaka wa 2016 ni bwo uwo muryango wongeye gushinga ibirindiro mu mpinga z’Ikirunga cya Bisoke, ariko ukaba warahindutse ugereranyije n’uko wari uteye mbere, kuko hari ingagi enye mu zari ziwugize zitakiwurimo.
Icyo kigega gikomeza kivuga ko zari zarambutse umupaka ari Ingabozirindwi n’ingore imwe, enye zitagarutse bikaba bishoboka ko zaba zaragiye mu yindi miryango y’ingagi zo muri pariki ya Virunga yo muri RDC.
Icyakora ngo mbere y’uko uwo muryango utangira kujya wimuka ujya muri RDC, wabanje guhura n’ibizazane, aho iyari Umuyobozi wawo yitwaga ‘Kuryama’, yakomerekeye mu mirwano ikaza gupfa mu 2012. Yahise isimburwa na ‘Kirahure’, na yo iza gukomereka, ipfa mu mu 2015.
Ubutegetsi bw’uwo muryango bwahise busigaranwa na ‘Vuba’ y’imyaka 22, ari na yo yaziyoboye ikazambutsa umupaka mu Ukwakira umwaka ushize.
Ikigega cyitiriwe Dian Fossey Gorilla kivuga ko ntako kitagira ngo cyite ku Ngagi hafi icya kabiri cy’iziri mu Rwanda ariko kuba zo zitazi imipaka, bituma hari igihe zambuka zikajya muri RDC, aho abashinzwe kuzikurikirana badashobora kurenga, bityo kuzibungabunga no kumenya amakuru yazo umunsi ku wundi bikaba bitagishobotse, bikaba ngo bisaba gutegereza igihe zizagarukira.
Umushakashatsi muri iki kigega, Winnie Eckardt yatangaje ko ubwo uwo muryango wagarutse, basubukuye uburyo bwo kugenzura umunsi ku wundi ingagi ziwugize.
Kugeza ubu uwo muryango urimo ingabo eshatu n’ingore imwe ifite Umwana bikekwa ko yaba afite amezi arindwi utaramenya Se, gusa ngo ubushakashatsi bakiri gukora kuri uwo muryango buzagaragaza Ingagi akomokaho.
Veronica Vecellio ushinzwe ibikorwa muri icyo kigega avuga ko ingagi y’ingore itazongera kubyara muri iyi myaka itatu, ariko kandi ngo icyizere ni cyose cy’uko uwo muryango utazongera kuva mu Rwanda.


text:
Yishe umugabo we amuziza kurangiza vuba mu gihe cyo gutera abariro
Kurangiza vuba ni kimwe mu bintu bitera gatanya nyinshi ku isi , umugabo yarangije vuba bituma umugore we arakara aramwivugana ,
Ni umugabo wo mu gihugu cya Nigeria wishwe nyuma yuko ngo umuogore we atari anyuzwe n’imibonano mpuzabitsina yari amaze gukora ,ibi byaje kurakaza umugore we bitumaamunigisha umusego bari baryamiye aramwivugana .
Ngo ubwo umugabo yari arangije kurangiza yahise asinzira ariko umugore we atarangije ,ngo ubwo yari aguye agacuho umugore we yaje gufata umusego arawumunigisha kugeza umugabo ashizemo umwuka ,


text:
KT Radio Real Talk, Great Music
Abayobozi b’inzego zibanze mu karere ka Rubavu batunguwe no gusanga akarere kabo kari mu turere dufite ikibazo cy’igwingira riri hejuru mu gihe aka karere kamaze igihe kavuga ko gafite ikibazo cy’isoko ry’imboga n’amata byagombye gukoreshwa mu kurwanya imirire mibi.
Ibi nibimwe mubyagaragajwe mu gikorwa cyo gutangiza gahunda ya “Tumurere neza”, gahunda izafa Uturere gukurikirana ikibazo cy’imirire mibi n’igwingira ry’abana cyagaragajwe.
Umva inkuru irambuye hano:
Written by: KT Radio Team


text:
Menya aho kwizihiza Asomusiyo tariki 15 Kanama byaturutse
Kiliziya Gatolika yizihiza iminsi myinshi itandukanye buri mwaka, harimo n’umunsi ukomeye w’ijyanwa mu ijuru rya Bikira Mariya ari wo bita Asomusiyo.
Kiliziya Gatolika yizera ko Bikira Mariya (nyina wa Yezu) yajyanywe mu ijuru wese, umubiri we na roho ye. Uyu munsi mukuru wizihizwa tariki 15 Kanama buri mwaka, wagizwe ihame ku isi yose by’umwihariko muri Kiliziya Gatolika ku itariki ya 1 Ugushyingo 1950 bikozwe na Papa Piyo XII.
Umusaseridoti Ndagijimana Theogene ubarizwa muri Diyosezi ya Nyundo waganiriye n’umunyamakuru wa Kigali Today, mu kwemera kwe yizera ko Bikira Mariya yari umuziranenge, ndetse umuhungu we Yezu yamujyanye mu ijuru kubera urukundo yamukundaga cyane kugira ngo bajye kubana mu ijuru.
Ati: “Ijyanwa mu ijuru rya Bikira Mariya ryabaye nk’ikimenyetso cyo kubaha uwo mubyeyi, nyuma yo gusoza ubutumwa bwe hano ku isi. Nk’uko umubyeyi n’umwana badatandukana ni nako Yezu wari ugiye mu ijuru atari busige umubyei we ku isi yuzuye ibyaha kandi yari umuziranenge utagira icyasha, bityo yari akwiriye kujyanwa mu ijuru ahagenewe abatagira icyaha. Niba rero twifuza kujya mu ijuru, twige kubaho nka Bikira Mariya”.
Ikindi kandi ngo ni uko ijyanwa mu ijuru rya Bikira Mariya ari ubutoneshwe yagiriwe nyuma y’urupfu rwe, atabikesheje kamere ye ahubwo abikesheje umwana we.
Mu mateka bavuga ko mu kinyejana cya gatandatu aribwo uyu munsi mukuru watangiye kwizihizwa i Yeruzalemu, ariko utaramenyekana cyane. Mu kinyejana cya karindwi nibwo uyu munsi wo guhimbaza ubutarasamanywe icyaha bwa Bikira Mariya wamenyekanye henshi ndetse uranizihizwa, umaze kugirwa ihame muri Kiliziya Gatolika.
Iminsi myinshi yizihizwa muri Kiliziya Gatolika, Umusaseridoti Theogene avuga ko igirwa ihame hanagendewe ku bitangaza runaka bihamya uwo munsi, bityo ikabona kwizihizwa no kugirwa ihame ku mukirisitu wese.
Umunsi w’ijyanwa mu ijuru kwa Bikiramariya wagizwe ihame tariki 1 Ugushyingo, Iyi tariki ikaba inizihizwaho umunsi umunsi w’Abatagatifu bose.
Uwo munsi wizihizwa tariki 15 Kanama kuko hari umwami w’u Bufaransa Louis XIII wamaze imyaka makumyabiri (20) atarabyara we n’umugore we. Mu isengesho ryabo bisunze ibikorwa bya Bikira Mariya, bamusaba kugira ngo abahe urubyaro, bityo baza kubona igitangaza babona umwana tariki 15 Kanama uwo munsi utangira kwizihizwa kuri iyo tariki kuva ubwo, ariko ugirwa ihame nyuma mu kwezi k’Ugushyingo.
Ndagijimana Theogene asaba abakirisitu kumenya ihame ry’ukwemera ku munsi nk’uyu wizihizwaho ijyanwa mu ijuru rya Bikiramariya, kuko bifasha umukirisitu wese. Yibutsa abakirisitu bose kutabaho uko bashaka, ko ahubwo bari mu rugendo bw’ubutumwa hano ku isi ruzabageza mu ijuru. Avuga ko kandi imibereho y’ubuzima bwa Bikiramariya igomba gufasha umukirisitu wese kwitwararika, kunogera Imana, gukurikiza ugushaka ku Imana no kubaho mu rukundo n’ubudahemuka.
Ndagijimana avuga ko gupfa neza bibanzirizwa no kubaho neza, ari yo mpamvu umukirisitu wese akwiye gusaba inema yo gupfa neza.
Ibitekerezo ( 5 )
MURAHO? NDABASHIMYE KUTUBWIRA KO BYAHIMBWE NA PAPA PIO WA XII UKO NIKO KURI NAHO SE UBUNDI BIBILIYA ITWEREKA NEZA IGIHE MARAYIKA YABONEKERA MALIYA YARI ASABWE NA YOZEFU YOZEFU NAWE IMANA ITUMYE MARAYIKA WAYO ARAMUBONEKERA UBWO YALI AMAZE KWIGIRA INAMA YO KUBENGA MALIYA RWIHISHWA .IBIHAMYA NI BIBILIYA MALIYA AMAZE KUBYARA UMWAMI YEZU EMMANUEL MALAYIKA YATANGARIJE YOZEFU KURONGORA UMUGENI WE MATAYO 1:18-25 YESAYA (IZAYASI) 7:13-16 USHAKA GUHAKANA MARIYA YABYAYE ABAHUNGU N’ABAKOBWA NA YOZEFU ABAGARATIYA 1:18-20 IKINDI YEZU AMAZE KUZUKA IBITURO BYABERA BARI BARASINZIRIYE MBERE YE BIRAKINGU BAVAMO ARI BAZIMA BABONEKERA BENSHI MUMURWA KANDI AZAMUKA ASOJE UMURIMO WO KUDUCUNGURA UMUNESHYI RUBASHYA NTIYABASIZE ABO N’INFURA ZO KUZUKA MALIYA YIBEREYE KWA YOZEFU YAZAMUTSE RYARI SE? UMUKOBWA WI IMANA ATEGEREJE NK’ABANDI BAKIRANUTSI HAHIRWA UZABONEKA MU MUZUKO WA MBERE MUBAZABA BARASINZIRIYE LUKA 24:1-12 LUKA 24:44-53 IBYAHISHUWE 5:6-14 UMWUKA WI IMANA ATWUNGURE UBWENGE NVAJURU NJYE NITWA ELIE RUZINDAN
Muvandimwe ubaza,Bible niba uyisoma nK’usoma Roman ntushobora kumenya ibiriho kuko ibyo byose wita ko bikwiye gukurikizwa sibyo kuko Bibiliya ni inyanja ngari isaba kumurikirwa ugashungura.ikibazo si ihame cg bible ahubwo nuko utazi agaciro ka Bikiramariya nk’umufatanyabikorwa mu gucungura isi.Kuba ari umubyeyi wa Yezu bimuha icyubahiro ntavuguruzwa.Ntiwaba uri umwana wahawe uburere ngo nugera ku kintu kiza ngo wifurize ikibi mama wawe .Icyo nshaka kuvuga ni uko Yezu asubiye mu ijuru yakwifuza ko mama we asigara Kandi atetse ijabiro.Tekereza ukoreshesheje inyurabwenge urebe uko Gabriel yamubonekeye amubwira ko azabyara umwana uzubahwa n’amasekuruza yose,ku musaraba yari ahari nk’umubyeyi,Guhunga mu misiri yari kumwe na nyina.ibyo byose urumva byari gupfa ubusa. .Ntibibaho. kuba uvuga ko ari mu banyabyaha,si ibyo kuko Imana yakimurinze kuva akiri muto kuko Imana ntiyari kuvukira ahari umwanda yabanje kukimurinda k’ubutoneshwe.Imana yamuhisemo ntawe igishije inama.Nubwo wabihakana ukuri gukomeza ukuri.
Muvandimwe ubaza,Bible niba uyisoma nK’usoma Roman ntushobora kumenya ibiriho kuko ibyo byose wita ko bikwiye gukurikizwa sibyo kuko Bibiliya ni inyanja ngari isaba kumurikirwa ugashungura.ikibazo si ihame cg bible ahubwo nuko utazi agaciro ka Bikiramariya nk’umufatanyabikorwa mu gucungura isi.Kuba ari umubyeyi wa Yezu bimuha icyubahiro ntavuguruzwa.Ntiwaba uri umwana wahawe uburere ngo nugera ku kintu kiza ngo wifurize ikibi mama wawe .Icyo nshaka kuvuga ni uko Yezu asubiye mu ijuru yakwifuza ko mama we asigara Kandi atetse ijabiro.Tekereza ukoreshesheje inyurabwenge urebe uko Gabriel yamubonekeye amubwira ko azabyara umwana uzubahwa n’amasekuruza yose,ku musaraba yari ahari nk’umubyeyi,Guhunga mu misiri yari kumwe na nyina.ibyo byose urumva byari gupfa ubusa. .Ntibibaho. kuba uvuga ko ari mu banyabyaha,si ibyo kuko Imana yakimurinze kuva akiri muto kuko Imana ntiyari kuvukira ahari umwanda yabanje kukimurinda k’ubutoneshwe.Imana yamuhisemo ntawe igishije inama.Nubwo wabihakana ukuri gukomeza ukuri.
Hari ibyo nibariza Padiri Ndagijimana Theogene kandi ndamusaba kunsubiza.Ese abakristu,tugomba kugendera ku mahame ya Kiliziya Gatolika,cyangwa tugomba kuyoborwa na bible?Imana itubuza kwihimbira ibintu twongera kuli bible.Abigishwa ba Yezu,aribo dukwiye kugenderaho,nta na rimwe basenze cyangwa ngo bambaze Mariya.Padiri,ni hehe muli bible havuga ko Mariya yagiye mu ijuru afite umubiri?? Bible isobanura ko umubiri n’amaraso bidashobora kujya mu ijuru.Padiri,ni hehe bible ivuga ko Mariya atasamanywe icyaha?Bible ivuga ko abantu bose (na Mariya arimo),bavukanye icyaha.Twemere Kiliziya cyangwa twemere bible??Idini ryigisha ibidahuye na bible,ntabwo Imana iryemera.
Urakoze cyane UMUKAZANA kudusangiza amateka yu munsi. Kandi courage Komereza aho udufashe kumenya Imana n’amakuru agezweho. Kandi turashimira Kigali today kuruhare rwayo mwiterambere ry’urwanda naba nyarwanda


text:
Isomo rya 1: Ibarura 11, 4b-15
Abayisraheli ubwo bari mu butayu, batangira kwijujuta bavuga bati « Ni nde uzaduha inyama zo kurya ? Turibuka amafi twariraga ubuntu mu Misiri, ibihaza, imyungu, hamwe n’ibitunguru by’ibibabi n’iby’ibijumba ! Nta na kimwe tukibona muri ibyo, none ubuzima bwacu burakendera ! Nta kindi turya uretse manu. » Manu iyo yari imeze nk’urubuto rwa koriyanderi, ikererana nk’ubujeni buva mu biti. Imbaga yayagaraga ijya kuyitoragura ; bakayisya ku rusyo cyangwa bakayisekura. Nyuma igatekwa mu nkono, igakorwamo utugati. Yaryohaga nk’umutsima bavugishije amavuta. Iyo urume rwatondaga ku ngando nijoro, ni na ho manu yayigwagaho.
Musa yumva imbaga yijujuta, buri muntu ari ku muryango w’ihema rye. Uhoraho biramurakaza cyane, maze Musa abwirana agahinda Uhoraho agira ati « Ni iki gituma ugirira nabi umugaragu wawe ? Ni iki gituma untererana, ukankorera umutwaro wo kuyobora iyi mbaga yose ? Ni jye se wasamye inda ndababyara, kugira ngo untegeke kubabumbatira ku gituza nk’uko umurezi abumbatira umwana muto, bakazarinda bagera mu gihugu wasezeranije ba sekuruza ? Nzakura hehe inyama zo guha iriya mbaga yose, ihora inyijujutaho ivuga ngo ‘Duhe inyama zo kurya.’ Jyewe jyenyine singishoboye kwihanganira umutwaro undemereye cyane wo kuyobora iyi mbaga. Niba uzahora ungenzereza utya, ndakwinginze ngo umbabarire unyice, aho kugira ngo nkomeze kubabazwa n’ibyago byanjye ! »
Zaburi ya 80 (81), 12-13,14-15,16-17
R/ Nyagasani, Mana yacu, ngwino utumare inzara !
«Umuryango wanjye ntiwumvise ijwi ryanjye
kandi Israheli ntiyanyumvira ;
nuko mbarekera ubugundire bw’umutima wabo,
ngo bikurikirire ibyifuzo byabo.
« Iyaba ariko umuryango wanjye wanyumvaga !
Iyaba Israheli yagenderaga mu nzira zanjye,
mu kanya gato nakubika abanzi bayo,
ngacyamurira ikiganza ku bayirwanya.
« Abanga Uhoraho bagatangira kumukeza,
bagahora bakangaranye ubuziraherezo !
Naho umuryango wanjye nkawutungisha ingogore y’ingano,
maze nkawuhaza ubuki bwo mu rutare ! »
Ivanjili ya Mutagatifu Matayo 14, 13-21
Muri icyo gihe, Yezu amaze kumva iby’urupfu rwa Yohani Batisita, ajya mu bwato agana ahantu h’ubutayu hitaruye ; rubanda rubimenye ruva mu migi rumukurikira ku maguru. Amaze kwambuka abona abantu benshi, abagirira impuhwe ; akiza ibimuga byabo. Bugorobye, abigishwa be baramwegera bati «Aha hantu ntihatuwe kandi umunsi uciye ikibu ; none sezerera aba bantu bajye mu ngo kwigurira ibyo barya. » Ariko Yezu we arababwira ati « Bikwirirwa bajyayo ; nimubahe ibyo kurya mwebwe ubwanyu. » Baramusubiza bati « Dufite hano imigati itanu n’amafi abiri gusa. » Arababwira ati « Nimubinzanire hano. » Amaze gutegeka ko bicaza abantu mu byatsi, afata ya migati itanu na ya mafi abiri, areba ku ijuru ashimira Imana; hanyuma amanyura ya migati ayiha abigishwa be, na bo bayiha rubanda. Bose bararya barahaga. Nuko barundarundira hamwe ibisigaye, byuzura inkangara cumi n’ebyiri ! Nyamara abariye bari ibihumbi bitanu, batabariyemo abagore n’abana.


text:
Abafite amafoto batishimiye mu ndangamuntu bashobora kuyakosoza
Ikigo cy’igihugu gishinzwe Indangamuntu (NIDA), kiratangaza ko abaturage bafite amafoto asa nabi mu ndangamuntu zabo cyangwa amafoto yabo akaba yarahindutse ugereranyije n’igihe bifotoreje n’impinduka zabaye mbese batayishimiye, bashobora kugana ibiro by’umukozi ushinzwe irangamimerere ku murenge basaba guhinduza ayo mafoto.
Ukosoza indangamuntu akaba yitwaza icyemezo cy’amavuko kitarengeje iminsi 30 gitanzwe, cyangwa kigasimburwa n’ifishi y’ibarura y’ababyeyi, iyo ikaba ari ya fishi y’umuhondo yandikishijwemo umwana mbere ya 2007 ibikwa ku murenge iriho umukono wa Noteri.
Ushaka gukosoza indangamuntu utabonye ibyo byose yitwaza icyemezo cy’amazina yitwaga mu mashuri abanza kuko icyo gihe umwana aba atari yakagira ubwenge bwo guhinduza amazina, pasiporo cyangwa resepase yigeze kugenderaho agiye mu mahanga.
Alexis Ingangare ushinzwe irangamimerere muri Minisiteri y’Ubutegetsi bw’Igihugu (MINALOC), avuga ko ukosoza indangamuntu utabonye ibyo byose kandi ashobora kwemererwa n’ubuyobozi bw’inzego z’ibanze ko yitwa runaka kugira ngo ukosoza indangamuntu ye yemererwe na NIDA.
Umwanditsi w’irangamimerere ku murenge ni we ufite urufunguzo rwo guhindura no gukosoza indangamuntu.
Bimwe mu bibazo bigaragazwa n’abafite ikibazo cyo gukosoza indangamuntu harimo kuba bitinda ugereranyije n’uko ikibazo cyawe kihutirwa, nko kwiyandikisha muri Kaminuza, cyangwa ibindi bibazo byihutirwa.
Ikigo cy’Igihugu gishinzwe Indangamuntu gitangaza ko hari amakosa yoroheje agaragara ku ndangamuntu harimo nko kongera cyangwa kugabanyirizwa imyaka, kwibeshya ku gitsinda n’amakosa y’imyandikire mu mazina.
Umuyobozi w’agashami gashinzwe gukora indangamuntu mu kigo cy’Igihugu gishinzwe indangamuntu (NIDA) Diedonné Manago Kayihura, avuga ko amakosa yose ku ndangamuntu asuzumwa n’umwanditsi w’Irangamimerere ku murenge.
Avuga ko umwanditsi w’Irangamimerere yemerewe kuyakosora igihe usaba gukosoza yagaragaje ibimenyetso bifatika, cyakora igihe umwanditsi w’irangamimerere abona harimo urujijo gusaba gukosora indangamuntu byoherezwa mu rukiko ariko nabwo ngo ntiwajya mu rukikiko utanyuze ku mwanditsi w’irangamimerere.
Agira ati “Iyo gukosoza kumvikanye ku mwanditsi w’irangamimerere aragukosorera nta kibazo, twe akadusaba guhindura indangamuntu”.
Mu kwezi kumwe uwifuza guhindura ifoto ku ndangamuntu yaba yabonye indi
Diedonné Manago Kayihura avuga ko ibibazo byagiye bigaragara mu ndangamuntu bigaragaza ifoto y’umuntu itakijyanye n’uko asa mu ndangamuntu, NIDA itangaza ko byemewe kuza gukosoza ayo mafoto igihe ubisabye.
Avuga ko bisaba gusa kwihyura 1500frw ku Irembo, hanyuma n’ubundi usaba gukosoza akajya ku mwanditsi w’irangamimerere agasuzuma iby’iyo foto agafotorwa agategereza iminsi 30 indangamuntu ye akaba yayibonye.
Ku bijyanye n’amakosa ku ndangamuntu ashyira ibibazo kuri nyir’indangamuntu, NIDA itangaza ko hamaze gufotorwa abantu basaga miliyoni umunani kandi abamaze gukosoza bakaba batarenga ibihumbi 50, bivuze ko ngo abagize ikibazo ari bo bake kandi abasaba gukosoza babyemerewe.
Ingangare we avuga ko hari n’abantu batitaye ku mazina bwite y’abana babo aho wasangaga hari abandikisha amazina y’amahimbano bikaba bigoranye kuyahindura kubera amakuru yatanzwe atari yo.
Agira ati “Hari nk’umuntu wazaga kwandikisha umwana we ntiyite ku mazina bwite bamwise ahubwo akivugira ako bamuhimba ati umwana yitwa Rudomoro ibyo bikaba bigorana kuko iryo zina riri muri System riba ritandukanye n’iryo yitwa”.
Ku bijyanye no kuba hari abantu bigaragara ko bashyingiwe muri Sisiteme ariko mu by’ukuri ari ingaragu, ngo na byo si ngombwa ko umuntu ajya mu rukiko iyo umuntu afite ibimenyetso by’uko atashyingiwe mu buryo bwemewe n’amategeko.
Hari n’abayobozi bavuga ko birukana abaturage bakabohereza mu nkiko igihe bagiye gukosoza kugira ngo hatazagira ikibakurikirana, ibyo ngo sibyo kuko bikwiye ko hasuzumwa ibimenyetso bituma umuntu akorerwa indangamuntu.
Kuri ubu mu Rwanda harimo kuba gahunda zo gufasha abaturage ku bibazo by’irangamimerere izamara icyumweru cyose, kugira ngo abafite ibibazo by’irangamimerere bacikanwe birimo nko kwandukuza abapfuye bafashwe.
Ibitekerezo ( 29 )
Murakoze icyifuzo cyanjye nshaka gukosoza indangamuntu kumwaka ni tariki ndetse nifoto ikindi ntamubyeyi numwe wanditse muri system
BIRABUJIJWE GUFATA KUNGUFU UMWANA M UTO UZAFATWA AZAHANWA BY,INANGARUGERO ICYO NDUMVA ARICYO GITEKEREZO CYANGE MURAKOZE IMANA IBANE NAWE MUKUNZI MWIZA!
mfite ikibazo nabyaranye n,umukobwa tutabana nateguye amazina azitwa Ntakirutimana clovis agiye twandikisha aribeshya yandisha Ntakirutimana aphrodis ubwo narikosoza bigakunda? murakoze
Ese gukosoza amakosa abiri icyarimwe byakunda? Urugero: guhinduza ifoto no kwandika neza izina? Mudusobanurire nukuri 0786703238
Nukuri iyi gahunda ni nziza cyane ahubwo reka nge kubibwira abantu numvise bafite ibi bibazo murakoze cyane
Iyi gahunda ni nziza cyane kuko uburyo abafotoraga babikoraga byarimo akavuyo hari ubwo atitaga uko ifoto igaragara we agacungana no kukwikura imbere ngo akorere abandi.Ahubwo wakwibaza ngo bizakorwa mu gihe kingana gute?
Aho uri niho ubikoreshereza.
Nifuzaga kubaza ese umuntu wifotoje akiri muto Ubu akaba yarahinduye isura muyandi magambo yarakuze cyanee ese uwo icyangombwa yakwitwaza ayiye nko kumurenge bus
Ubwo see habayeho koroherera abaturage , umuntu akitwaza iyo yarasanganywe, ndetse niicyemezo cyo my mudugudu kigaragaza ko Ari Koko
Ubwo see gusiragira kuri ibyo byangombwa muvuga ubwabyo ntibigoye
Mubyigeho ababishinzwe
None nkumuntu irangamuntu yatakaye agafata indi yakabiri we byakunda murakoze kkugisubizo cyiza muratugezaho
Murakoze,Nkanjye id nyohereje incuro 2 zose ngo bakosore izina bakureho rimwe hasigare 2 kuko yasohotseho 3 ndanishyura ariko uko igiye bayingarurira ntacyo bayihinduyeho,birashobokako imirenge itageza ibibazo by,abaturage aho bigomba gukemurirwa bakabyibikaho . Mudufasha no kumenya ayo amazina ko hari ibyangombwa aba amaze kwandikwaho byatanzwe nyuma yitangwa ry,indangamuntu ndetse nibyo atagaragaraho byatanzwe mbereyo yayo iyo id iyo ikosowe byo bikosorwa bite?
Abantu baba mumahanga ,badafite uburyo bwo kugenda kubera Covid bo bazabona Indangamuntu bate?


text:
Inyigisho yo ku wa mbere w’icya VI gisanzwe C
Amasomo:Intg 4,1-15.25; Z 50; Mk 8,11-13
Ingaruka z’icyaha cy’inkomoko ntizatindiganyije kwigaragaza
Burya koko Shitani ntihurwa. Iyo ishutse umuntu akagwa mu cyaha, kuri yo, ntibiba bihagije. Iba yesheje umuhigo iyo uwo yagushije mu cyaha igeze aho imwandagaza ku mugaragaro. Ingero: Shitani ntinyurwa iyo igushije umuntu mu cyaha cy’ubusambanyi nibura ngo imurekere aho igende! “Yiruhutsa” ari uko imwandagaje ku karubanda, afashwe abirimo, cyangwa atwaye inda mu buryo budahwitse, yanduriyemo indwara cyangwa asubiranyemo ku mugaragaro n’uwo bahirimanye. Shitani ikora ku buryo ku icyaha igutuyemo hashibukamo ibindi byinshi. Koko nk’uko ineza irumbuka indi migenzo myiza nk’amahoro, kubabarira, gutuza, gusenga…ni nako ikibi gikurura ibindi bibi byinshi. Ingero: Umuntu ugiye kwiba, burya aba yanavamo umwicanyi, umubeshyi n’ibindi. Biroroshye cyane ko umusambanyi yaba n’umujura (yakwiba kugira ngo abone ibyo ahonga uwo bashodekanye), yaba umwicanyi igihe habaye gusama inda itifuzwaga, yaba indyarya n’indimanganyi yihakana burundu uwo bagwanye mu cyaha igihe haje ingaruka.
Bibiliya, ifatiye ku buzima bwa Gahini wishe umuvandimwe we Abeli, iradusaba kwiringira Imana, kuyumvira yo yonyine yaduha imbaraga tukaganza intege nke twese twifitemo. Icyaha cya Adamu na Eva cyo gusuzugura Imana no kubaho nk’aho itariho cyageze no mu bana babo. Koko agahinda gashira akandi ari ibagara. Ni uko inyoko-muntu itikira biturutse ku buhakana-Mana bwayo. Ishyari rya Gahini ribyaye urwango, urwango ruvuyemo kwica uwo bonse rimwe! Igihe umubano wa Muntu n’Imana yamuremye usimbujwe umubano we n’inyongozi Sekibi, ni mwene-muntu ubitikiriramo. Muntu yariyishe, ntiyiririra. Azarokoka ari uko amenye kandi akakira Yezu Kristu, Imana rwose n’Umuntu rwose, we uzemera kwigerekaho inyenga ya muntu kugira ngo atsinde yo rupfu na Sekibi maze atangarize bose ubuzima.
Twirinde ishyari, twese turi ab’Imana, twese turi magirirane
Abo turi bo n’ibyo dutunze byose tubikesha Imana. Kubiryaniramo, kubishwaniramo no kugirirana amashyari ni ukuyoba. Usanga abantu dupfa ibyo twatijwe cyangwa se twaragijwe. Twese turi magirirane kandi duhamagariwe kuzuzanya mu bo turibo no mu byo dukora. Gahini w’umuhinzi na Abeli w’umworozi bose babereyeho Imana kandi nta we ukora ibisumba iby’undi. Dusabire cyane abokamwe n’amashyari, guhekenya amenyo, bariya bose bahagarariwe na Gahini ngo bisubireho, basigeho kuba abambari b’inabi n’urupfu babe abarengezi b’ubuzima. Dusabire kandi abakwibeshya ko basumba abandi, ko ituro ryabo rishimwa n’Imana (abo Abeli ahagarariye) barusheho kworoshya, guhora basenyera icyaha no guharanira ineza ya bose.
Twisuzumye neza twasanga twese twibitsemo imico ya Gahini
Isi ntiragera aho irangwa n’urukundo n’impuhwe bimwe koko byashimisha Imana. N’ubwo hari abitwararika kandi bagaharanira kurangwa n’ineza nyamara ubwikunde buranga bukigaragaza muri iyi si. Hari henshi usanga kwihanganirana, gutabarana no kubabarirana byarakendeye. Hari abarangwa no kwenyegeza ikibi no gushyigikira ku buryo buziguye cyangwa butaziguye imico nyamamaza-rupfu. Ingero: ba Gahini bareze muri iyi si bahagukiye kwica barumuna babo bagisamwa cyangwa bakibereye mu nda z’ababyeyi babo: abo ni abakuramo inda ku bushake n’ababibafashamo bose. Hari abigize abafana n’intyoza mu kwogeza ikibi iyo bumvise hari uwo batibonamo wambuwe ubuzima cyangwa wasumbirijwe n’andi makuba! Hari abumva ibyago, ibiza, intambara n’andi mage byabaye ahandi, kure y’iwabo bakituriza, bakarya bakaryama nk’aho bo bari mu isi ikingiye! Iyi si igenda ibura ubufatanye mu byiza ndetse n’ubutabazi mu ngorane. Ihwa ry’undi ntirikibuza benshi gusinzira. Nyamara Imana ishaka ko twuzuzanya kandi tukamagana ikibi tugamije kurokora uwakiguyemo.
N’umwicanyi niyubahwe, agororwe mu buryo bukwiye ntakavutswe ubuzima
Koko Gahini yakoze icyaha gikomeye cyane: kwica umuvandimwe we. Yakomeje kubizambya yihenura ku Mana ati: wimbaza ubusa, sinzi iyo uwo Abeli umbaza ari kuko nta wangize umurinzi we! Nyamara Imana yarahumirije, iha Gahini ibindi bihano hagamijwe ko yakwisubiraho. Gusa Uhoraho yamaganiye kure uwahirahira kwica umwicanyi Gahini. Gahini ntakicwe kuko aramutse yishwe nk’uko yishe nta mahirwe yo kwisubiraho no kwicuza yaba ahawe; byongeye byabyara uruhererekane rw’ubwicanyi!
Dusabe Yezu Kristu atumurikire. Amaraso ye yameneye ku musaraba yatabariye kandi akomorera abantu bose. Nta yandi maraso akenewe, aya Kristu araduhagije kuko yo adukura ku muvumo w’icyaha n’urupfu, akagangahura abantu n’ubutaka byanyoye amaraso ya ba Abeli, agatanga ihumure n’ubuzima busagambye. Bikira Mariya adusabire.
Padiri Théophile NIYONSENGA / Espagne


text:
Ku wa 5 w’icya 9 Gisanzwe, B, 4/5/2021
Amasomo: Tobi 11,5-17; Mk 12, 35-37.
Kirisitu asumba Dawudi
Bavandimwe, Abayahudi batemeye Yezu bibazaga ibintu binyuranye by’uruhuri. Bimwe muri byo bisa n’aho byadutesha igihe twe twabaye aba-Kirisitu. Nta n’intumwa ye cyangwa umwigishwa we wigeze yibaza ibibazo bitari ngombwa. Bamwe bibazaga aho Yezu akura imbaraga zituma akora ibitangaza, abandi bagahuririza bamenya ko ari mwene Yozefu bagasa n’aho batangaye byo bamunnyega!
Uyu munsi bwo twumvise Yezu ubwe atangarira impamvu ituma abigishamategeko bavuga ko Kirisitu ari mwene Dawudi. Yego byari byarahanuwe ko Umukiza azaza ari uwo mu nkomoko ya Dawudi, nyamara amateka Umwana w’Imana yinjiriyemo, ntibigeze bayacengera ngo bumve ko Yezu ari we Kirisitu ufite igisekuru kwa Dawudi ku bw’abantu. Umuntu yavuga ko Abayahudi batari bake igihe Yezu aza ku isi, babuze ubushishozi buhagije. Bari barasomye Ibitabo bya Musa bazi Amategeko ndetse n’ibyo abahanuzi bari baravuze. Nyamara ntibasobanukiwe. N’ubwo kandi bavuga ko Kirisitu ari mwene Dawudi, ntibumva ko Dawudi adahwanyije igihagararo na Kirisitu nyine. Ntibacengeye rya banga ry’uko Umukiza yavutse ku bantu ariko ntaho ahuriye na bo. Yisanishije n’abantu atagize icyo abitandukanyaho ariko we nta cyaha cyamuranzweho. N’ubwo Dawudi yabaye umwami w’icyatwa, ntabwo ashobora gushyirwa ku rwego rumwe na Kirisitu. Kirisitu uyu we ni Umwana w’Imana Nzima. Dawudi ubwe yamwise “Umutegetsi we” kuko akomoka ku Mana Data Ushoborabyose.
Nimucyo natwe duhore twihugura. Tumenye uko ibyo dusoma mu Isezerano rya Kera byuzuzwa mu Rishya. Burya byose bigomba kumvikana neza muri Yezu Kirisitu we Ndunduro y’ibyahanuwe byose. Ni we Alufa na Omega. Ni we Amateka y’Imana n’Umuryango wayo aganishaho. Ni we Sezerano Rishya ryujuje irya Kera. Umukiro n’Ubuzima bushya, ni we ubitanga. Ibimenyetso byo gukizwa n’ibindi bitangaza byose bya kera byateguraga indunduro y’umukiro n’ubugingo muri Yezu Kirisitu. Byatunyuze kumva amateka ya Tobi n’uko se Tobiti yakize akongera kureba. Na yo amenyesha ko Imana ari yo ikiza abantu. Bidutera imbaraga maze n’aho twanyura mu ngorane zikaze, tugahora dutegereje Imana y’ukuri kandi yuje impuhwe itugenderera ikadukiza.
Nisingizwe iteka ryose ku bwa Kirisitu Umwana wayo. Bikira Mariya aduhakirwe. Abatagatifu duhimbaza, Kolotilida, Optati, Fransisiko Karaciyolo, Petero wa Verona na Waliter, badusabire kuri Data Ushoborabyose. Amina.
Padiri Cyprien Bizimana


text:
Gatsibo: Abarimu biyemeje guhangana n’ikibazo cy’abana bata ishuli.
Sep 20, 2022 - 11:24
Abarimu bo mur’aka karere baravuga ko bagiye guhangana n’ikibazo cy’abana bata ishuri binyuze mu masezerano bazagirana n’ababyeyi babo bigisha. Ubuyobozi bw’akarere buvuga ko hagiye gushyirwa imbaraga mu bufatanye bw’abarimu, ababyeyi ndetse n’inzego z’ubuyobozi.
Imibare yerekana ko mu mwaka w’amashuri w’2021/2022 warangiye abana 101 aribo bataye ishuri burundu.
Icyakora abarimu bo mu karere ka Gatsibo bavuga ko kuba Leta yarabongereye umushahara ari imbaraga babongereye mu gukora umwuga wabo bawishimiye, ku buryo urugero rw’abana batsinda ibizamini bya leta ruzazamuka.
Bavuga kandi ko ibyo byose bizagendana no guhangana n’ikibazo cy’abana bata ishuri, hagakorwa igisa n’amasezerano hagati yabo ndetse n’ababyeyi b’abo bana, kugira ngo bakumire burundu icyo kibazo.
Umwe, yagize ati:“ Iyo mihigo ishobora hagati y’umubyeyi n’umurezi noneho umurezi akamenya neza ko umwana noneho n’umubyeyi akamenya ko yohereje umwana ku ishuli. Bose bafatanyije birashoboka.”
Undi ati:“Ikintu cyabikemura ni ugusinya imihigo hamwe n’ababyeyi noneho bakatwemerera ko batazongera gusibya umwana ngo yagiye kubafasha gukora imirimo iyi n’iyi, kuko ibyo yagiyemo nibyo bizatanga icyo azaba cyo ejo hazaza.”
Yongeraho ko “ ubu tugiye gushyiramo imbaraga haba mu kwigisha abana ariko nk’abarimu tugiye gukorana cyane n’ababyeyi umunsi ku munsi.”
Sibomana Saidi; Perezida w’inama njyanama y’akarere ka Gatsibo, avuga ko umwaka w’amashuri w’2022-2023 hari ibizakorwa, cyane cyane ibyo kugarura ku ishuri abana baritaye ndetse no gukumira icyo kibazo kigacika burundu.
Ati: “Umuntu wa mbere umenya ko umwana ataje ni umwarimu, niwe umenya ngo uyu mwana amaze icyumweru atari mu ishuli nibo bagomba gutanga amakuru ba mbere y’uko uwo mwana atari mu ishuli. Niyo mpamvu mu mihigo dufatanya nabo kugira ngo ikintu cyo gusubiza abana mu ishuli ariko bakwiye gukurikiza izindi nzego. Inzego za mbere ni iz’ubuyobozi zigafatanya n’ababyeyi bakagira uruhare mu kugarura abana mu ishuli.”
Mu karere ka Gatsibo habarurwa ibigo by’amashuri 148 birimo abarimu 283 bigisha mu mashuli y’incuke ariko bazongerwamo abagera ku 186, mu mashuri abanza higishamo abarimu 2 901 bakazongerwamo 120, abo mu mashuri yisumbuye ni 1 425,bakozongerwamo 208, mugihe abo mashuri ya tekinike imyuga n’ubumenyingiro ari 727 bakazongerwamo 38.
@ Djamali Habarurema/Isango Star-Gatsibo.


text:
Ko muhora muza kumbwira ko ibyo nandika nzabizira,
Ko ntakunda u Rwanda,
Ngo nangisha abaturage ubuyobozi bwabo,
Ngo ba bagabo babategeka bazavanaho agatwe kanjye…
Mbibarize
Ubu aba basenyewe amazu hari icyo bigeze bavuga nabi ku bayobozi bu Rwanda?
Ubu iby’u Rwanda ni aho bigeze, ndagukunda ivamo ndagusenyeye?
Ubu se ari njye cyangwa abayobozi b’u Rwanda ninde wangisha abaturage ubuyobozi?
Ubu se wa mugabo azongerwa atorerwe ntako atekinikirwe amajwi ageze kuri 98%?
Mushyire ubwenge ku gihe, mbibarize
Ubu agatwe kanjye nti gahagaze kemye?
Ubu se bariya basenyewe bo bazize iki?
Muzareka ryari kuba ibigwari?
Iyo uyu munsi ahitwaga mu Rwampara habaye mu manegeka, ejo aho mutuye siho bazita mu manegeka?
Ejobundi wacuruzaga caguwa mu isoko none basigaye babyita gucuruza magendu, bagaheraho bakakurasa, nkwibarize uzafungura amaso ryari?
Barababwira kujya gusenya inzu z’abandi, mukihutira gufata amapiki n’inyundo, ubwo namwe aho mwaba mutuye si mu manegeka ?
Mbibarize
Abanyarwanda muzashira ubwoba ryari?
Muzumva ryari ko guceceka akarengane ari kugashyigikira?
Muzumva ryari ko abahohoterwa ari bagenzi banyu?
Muzumva ryari ko ntawizira, ahubwo umuntu azira undi.
Ndarangiza mvugurura kano karirimbo, kagezweho:
« Umugambi numwe banyarwanda (guhohotera abanyarwanda), amahoro n’ubumwe n’iteramebere. FPRND yabo nziza, sugira maze usagambe mu Rwanda (Ikuzimu) »
Alice Mutikeys
Catégories :Divers


text:
ISENGESHO RYO KWISUNGA KIZITO MIHIGO NO GUSABA KO YANDIKWA MU GITABO CY’ABAHIRE (rivugwa buri munsi Saa cyenda z’amanywa, 15h).
- Ku izina ry’Imana Data….
-
Ngwino Roho Mutagatifu….
-
Dawe uri mu ijuru…
-
Ndakuramutsa Mariya…×3
-
Hubahwe Data….
DUSABE:
Mana Data Nyirubuntu budashira
Wakunze isi cyane bigera n’aho uyicunguza Umwana wawe
Maze mu bantu utonesha bamwe ngo bakubere abahamya.
Turagushimira tugusingiriza impano wahaye u Rwanda n’Abanyarwanda muri KIZITO MIHIGO wavukiye ku butaka butagatifu bwa Kibeho mu mwaka Bikira Mariya Nyina wa Jambo yigaragarije Abanyarwanda.
Wamuhunze impano zitagira ingano, umutaka igikundiro n’uburanga, umutanagisha ijwi rivumera rikarembuza imitima, rimwe rikwiye umuhanzi n’umuhanuzi w’ibihe byose.
Yabanye natwe dusangira ibyiza kimwe n’amagorwa, ariko umutima we awurinda umugera w’urwango n’ubwikunde, arenga amacakubiri atsinda irondakoko, akubera umuhamya ukwiye aho rukomeye.
Yahamije ko ikizakiza uru Rwanda, ari ukureshya kw’abana barwo, bakemera ko bose ari bamwe imbere yawe, ndetse ko n’abatabarutse bose bakwiye kwibukwa no gusabirwa, tukava dutyo mu cyunamo kitubundikiye nk’igicuku cy’urupfu, tukemera ko uwazutse yakiriye abacu, kuko hakurya y’imva hari ubugingo.
None rero Mana yacu, Mana idukunda ikumva amaganya yacu, turagutakambira twiziritse ku gishura cya Nyina wa Jambo, ngo Roho wawe agaragare mu kirere cy’u Rwanda nk’Inuma y’amahoro, tuvugirwe na KIZITO MIHIGO hagaragare ibitangaza bihoza imitima y’abamukunda, bityo utugaragarize ko wamwakiriye iwawe mu Bahire.
Nanjye rero umwana wawe w’umunyabyaha ariko wicujije, mpfukamye imbere yawe ngusaba ngo wuzuze icyifuzo cyanjye, ugirire Kizito Mihigo wakunyuze, ngirirwe ubuntu mu byo ngusaba …….(kuvuga icyo wifuza bucece)
bitume ndushaho kukubera umusemburo w’amahoro n’ubwiyunge muri iyi si, tube benshi tugushimira, bityo na Kiliziya yawe ivugururwe.
Nawe rero Kizito Mihigo mwana wacu, wabaye umuhamya w’ubumwe n’ubwiyunge mu bantu, tuvuganire Ijabiro kwa Jambo aho wadutanze, imihigo yawe tuyigire iyacu, tukwigireho ubutwari dutsinde ubwoba, natwe twitabire guhamya Yezu aho rukomeye kuko amaherezo yacu ari ukubana na We.
Ba umurinzi mwiza w’Akarere k’Ibiyaga Bigari, utoze Afurika yacu kuririmba amahoro n’ubumwe, isi yose ivome i Rwanda icyo yari yarabuze mu bantu, bityo Imana yacu Irusheho guhabwa ikuzo n’icyubahiro,
Ubu n’iteka ryose.
AMINA.


text:
Mu mahanga
Mu Bihe By’Intambara Abagore Batinya Gufatwa Ku Ngufu Kurusha Urupfu-Raporo
Nta kintu gikura umutima abagore iyo bumvise isasu rivuze kurusha gufatwa ku ngufu bagasambanywa. Kuri benshi, ibi birutwa no gupfa umuntu akavaho!
Hari bamwe bashobora kumva ko gupfa ari ikintu kindi, ariko ku mugore ufashwe ku ngufu agasambanywa, nta kibi kibiruta kuko aba azarinda apfa icyo gikomere kikimushegesha.
Ikibabaje kurushaho, ni uko hose ku isi ahari intambara, abagore bakorerwa kiriya cyaha.
Wabibona uramutse uhereye muri Ukraine, ugakomereza muri Repubulika ya Demukarasi ya Congo, washakaga ukajya no muri Sudani y’Epfo n’aho wabihasanga.
Ubunyamaswa bw’abagabo bamwe na bamwe bugeza n’ubwo abagore cyangwa abakobwa bafatwa ku ngufu no mu bihe benshi baba babona ko ari iby’amahoro.
Muri Afurika y’epfo, niho bisa n’aho iki kibazo cyo gufata abagore mu bihe no mu gihe igihugu kiri mu mahoro, biri ku rwego rwo hejuru.
Ahandi hari iki kibazo ni muri Mexique, mu Buhinde, muri Brazil, Colombia, n’ahandi n’ahandi.
Hari n’abakoreshwa imibonano mpuzabitsina ku ngufu n’aho bashakanye.
Uwo mwashakanye iyo ‘agutegetse’ ko mukora imibonano mpuzabitsina hatabayeho kuganira no gutegurana, bifatwa nko kuyigukoresha ku ngufu.
Raporo y’Umuryango w’Abibumbye ivuga kuri iki kibazo iherutse gutangazwa n’Umunyamabanga mukuru w’uyu muryango ubwe Antonio Guterres, ivuga ko hari amatsinda y’abagizi ba nabi yabaruwe mu bihugu birimo intambara agera kuri 49 akora ibikorwa biteguye byo gusambanya abagore cyangwa kubakorera ibindi bya mfura mbi.
Ubushakashatsi bw’iyi raporo bwakozwe mu mwaka wa 2021 hirya no hino ku isi.
Ababukoze basanze abagore badatinya amasasu nk’uko batinya gusambanywa ku ngufu.
Iyo isasu rivuze, ikintu cya mbere umugore cyangwa umukobwa agirira ubwoba ni uko hari uwamusambanya.
Abagizi ba nabi buririra ku bwoba, akaduruvayo no kudahana gushingiye ku mategeko kuba kuri mu gace karimo intambara, maze bagakorera abagore cyangwa abakobwa amabi.
Ikindi ni uko no muri rusange abagore n’abakobwa bo mu bice bikunze kubamo intambara n’amakimbirane akomeye, baba bafite imibereho mibi bityo ibihe nk’ibyo bigatuma ubuzima burushaho kuba bubi.
Mu bihe by’intambara kandi za kirazira ziracika, abantu bakazirura ibyo bari basanzwe baziririza.
Mu yandi magambo umugore abantu bubahaga kubera ko yiyubashye kandi n’amategeko akaba amurinda, mu bihe by’intambara, abagizi ba nabi ntibaba bakimutinya.
Aba ba rukarabankaba ntibatinya ngo kwadukira abana b’abakobwa bakiri bato, ababyeyi bababyaye ndetse n’abakecuru bose bakabangiza.
Abahanga mu by’intambara bavuga ko abagizi ba nabi bakora biriya mu rwego rwo gukomeza gukura umutima abaturage kugira ngo intambara igire indi sura.
Ntibaba bifuza ko intambara iba iyo kwica abanzi gusa, ahubwo baba bashaka ko iba n’uburyo bwo gukura abantu umutima kugira ngo n’uzayirokoka nawe azasigarane igikomere n’ubwo ntawamurashe ngo amwice cyangwa amumugaze.
Kubera ko intambara itandukanya imiryango, bamwe bakaburana, abandi bakitaba Imana, abarokotse bagahunga, bituma n’uwahohotewe atabona abamuba hafi by’ako kanya ndetse no kuvuzwa bigatinda.
Uko imiryango yari isanzwe yubatswe, uko abantu bashyikiranaga, abato bakishingikiriza ku bakuru, byose birasenyuka, bigasa n’aho buri wese aba nyamwigendaho.
Aha rero niho abantu b’umutima mubi babonera urwaho rwo guhemukira abakobwa n’abagore.
Raporo y’Umuryango w’Abibumbye ivuga ko 97% by’ihohoterwa ry’ubwoko butandukanye ryakorewe abagore mu mwaka wa 2021 mu bice bitandukanye barimo intambara, ari ibishingiye ku gitsina.
Indi ngingo abahanga baje gusanga ituma abagore n’abakobwa bahohoterwa cyane ni ifitanye isano no kuba umwimukira.
Abenshi ntibaba barize ku kigero kimwe na basaza babo bityo ntibamenye amategeko agenga abimukira.
Mu nzira bahunga, bahahurira n’ibibazo birimo kubona aho barara hatekanye, kutamenya indimi mpuzamahanga zo kubafasha kuba bamenya aho baca n’aho badaca mu rwego rwo kugabanya ibyago byo guhura na za nkozi z’ibibi n’ibindi.
Hari abagore bahaye ubuhamya abakozi ba UN ko ubwo bambukaga bava muri Venezuela bajya muri Colombia bahahuriye na ziriya mbogamizi.
Agahinda n’ishami n’ikimwaro umugore cyangwa umukobwa aterwa no gufatwa ku ngufu biramushegesha cyane k’uburyo atinya no kugira uwo abihingukiriza!
Ibi nabyo ubwabyo ni ikibazo kubera ko akomeza kubana n’igikomere kandi ubusanzwe igikomere kitavuwe hakiri kare kirabora kikaba cyavamo na cancer.
Niyo mpamvu hari n’ubwo umugore cyangwa umukobwa wahuye n’iki kibazo akabiceceka hari ubwo agira imyitwarire isa no kwiyahura.
Hari abahitamo kunywa inzoga nyinshi, ibiyobyabwenge cyangwa bakaba indaya butwi!
Ikibabaje kandi ni uko kimwe cya gatatu cy’abakobwa bakuze babajijwe bavuze ko imibonano mpuzabitsina bakoze ku nshuro ya mbere, bayikoreshejwe ku gahato!
COVID-19 nayo ishinjwa ko yatumye hari abakobwa n’abagore batakaza akazi, bituma bamwe bahitamo kwemera kuba ibikoresho by’ibitsina ku bakire kugira ngo baramuke kabiri.
Imihindagurikire y’ikirere nayo yatumye hari abagore cyane cyane abo muri Afurika yo mu nsi y’ubutayu bwa Sahara babura umusaruro w’ubuhinzi kandi ari wo bakeshaga imibereho bituma batangira kwiyambaza abagabo ngo bagire icyo babapimira.
Kubera ko umugore akenshi aba afite abana bo kwitaho, akora ibishoboka byose ngo ntibamuririre mu maso kubera inzara.
Muri uko gukora ibishoboka byose, hari n’abemera kuryamana nabo bidatewe n’urukundo, ahubwo ari ugushaka amaramuko.
Abo bagabo baba buririye ku mibereho yo ‘kuba ntaho nikora’ bakagera ku byifuzo by’imibiri yabo.
Hari n’abakobwa bahisemo kwishyingira by’amaburakindi kuko babonaga nta handi bategereje ubuzima burambye bw’ejo hazaza.
Leta zisabwa gushyiraho uburyo bukomatanyije bwo gukumira amakimbirane kuko ari yo ntandaro yo gutuma abagore n’abakobwa bajya mu mirere ibashyira mu kaga.
Amategeko mpuzamahanga ndetse n’ayo mu bihugu agomba kurushaho gukomezwa kugira ngo nashyirwa mu bikorwa, ibihano bizahabwa abakurikiranyweho ibyo byaha bizabere abandi akabarore, bazinukwe kiriya cyaha.
Mu rwego rw’uburezi n’uburere, abanyeshuri bagomba kwigishwa bakiri bato ko umukobwa agomba kubahwa mu bihe byose, bityo bakazakura bumva ko kizira gukorera umugore cyangwa umukobwa ikintu cyamubabaza.
Iyi yaba imwe mu ngamba z’igihe kirekire zafasha mu kugabanya urugomo rushobora kuzakorerwa abagore cyangwa abakobwa mu gihe kizaza.
Umugore witwa Helen Clark wigeze kuba Minisitiri w’Intebe wa New Zealand asaba ibihugu guha abagore n’abagabo amahirwe angana bishingiye ku mategeko kugira ngo nabo babone uko babyaza umusaruro impano zabo bityo ntibazakomeze kurambiriza ku bagabo bibwira ko ari bo kamara!


text:
Mfasha dusengere abitwa Java bo muri Indonesia
Yanditswe na: Ubwanditsi
2020-05-06 07:59:26
Mu rwego rwo kwifatanya n’abantu benshi batuye mu bihugu bitandukanye ku isi mu gusengera amoko ataragerwaho n’ubutumwa bwiza,uyu munsi tugiye gusengera abitwa Java bo mu gihugu cya Indonesia.
Igihugu cya Indonesia gifite abaturage 9.043.000 ururimi ruhurirwaho na benshi rwitwa Javanese, ibijyanye n’iyobokamana, Isilamu niyo ifite abayoboke benshi ku kigero cya 97.50%. abakristo ni 2.50%
Uko babayeho:
Abenshi mu bwoko bwitwa Java batunzwe n’ubuhinzi, ariko ugereranyije n’abandi batuye igihugu cya Indonesia usnaga Java badakora ubuhinzi neza nabo bigatuma batabona umusaruro ushimishije kandi baba bafite ubutaka bufumbiye.
Mu gihugu cya Indonesia batezwa imbere n’inganda nto n’iziciriritse aho batunganya imigano bakayibyaza umusruro, si ibyo gusa ahubwo inganda zabo zitunganya isukari ikaribwa ndetse ikanagurishwa.
Ibyo bizera:
Umubare munini w’abatuye igihugu cya Indonesia ni abayoboke b’idini ya Islamu ku kigero cya 97.5% mu gihe abakristo ari bacye cyane ku kigero cya 2.50% bitewe n’uko abensi ari Abaislamu bituma kuvuga Kristo ntibyoroshye.
Ibyo bakeneye:
Aba Java bakeneye gushyigikirwa mu guteza imbere ubuhinzi kugirango babashe kubona umusaruro mwiza. Bakeneye guteza imbere uburyo bwo kuvomerera bugezweho. Bakeneye kandi kubona akazi kuko ubushomeri nabwo budindiza iterambere ry’igihugu.
Ibyifuzo byo gusengera:
Gusenga kugirango ibyanditswe byera bigere ku batuye igihugu cya Indonesia.
Gusengera abamaze kumenya Yesu kugirango bakomere.
Source: joshuaproject.net


text:
Bikunze kubaho ko buri mwaka hari umubare runaka w’abana bata ishuri ariko ngo uyu mwaka wa Covid-19 byariyongereye cyane bitewe n’uko amashuri yagiye ahagarara mu bihe bidasanzwe, bituma hari abo byaviriyemo gutwara inda abandi bajya muri gahunda zitandukanye zirimo gukoreshwa imirimo.
Ubuyobozi bw’Umujyi wa Kigali buvuga ko iyo mibare ikubiyemo abigaga mu mashuri abanza ndetse n’ayisumbuye, gusa ngo kugeza magingo aya abanyeshuri 872 bamaze kugarurwa mu ishuri, bariga nk’abandi.
Umuyobozi Mukuru ushinzwe iterambere ry’imibereho myiza n’imiyoborere myiza mu Mujyi wa Kigali, Jean Paul Munyandamutsa, avuga ko iyo abana bari aho batiga hari ibintu byinshi bishobora kuba bya bararura, gusa ngo buri gihe ubuyobozi buba bufite inshingano zo kureba icyabibateye byaba bishoboka bakagarurwa.
Ati “Nk’ugiye kubyara biba bigoye ko wamugarura mu ishuri, ariko akazi cyangwa uwabaye inzererezi ukora ibishoboka byose ukamwereka yuko akwiye kugaruka mu ishuri. Ni muri urwo rwego tubara abagera kuri 872 twagaruye mu ishuri, tukaba dufite abo tutarashobora kugarura mu ishuri ariko bagwiriyemo ba bana batewe inda tuzagarura bamaze kubyara bagera kuri 430”.
Munyandamutsa akomeza avuga ko bafite ingamba zitandukanye kugira ngo n’abataragarurwa bazasubizwe mu ishuri, kuko hari ababa bafite ibibazo birenze ubushobozi bw’imiryango ndetse n’imidugudu babarizwamo.
Ati “Hari n’igihe usanga bafite ingorane zirenze ibyakemurwa n’umudugudu, hari inzira babitangiramo raporo, bigafasha ko ubuyobozi bwisumbuye bukurikirana. Hari abandi baba baragiye mu buzererezi turabafata tukabanza kubajyana aho bagororerwa, umuco baba barataye bakaba abantu bandagaye, hari ingeso ubanza kurandura akongera akaba umwana ukamushakira uko asubira mu muryango yamara gusubirayo ukamujyana mu ishuri, haba haribyo akeneye kubona akabishakirwa akabihabwa”.
Mu rwego rwo guhangana n’icyo kibazo ngo ubuyobozi buhora bufite inzira zirimo ubukangurambaga nk’uko Munyandamutsa abisobanura.
Ati “Duhora rero dufite izira z’ubukangurambaga, duhora dufite inzira zo gukoresha amategeko, n’inzira zo kwigisha byose bigenda byunganirana. Tukagira inzego zibikora zirimo abakorerabushake, zirimo n’abakozi ba Leta, rimwe na rimwe hari n’imiryango itari iya Leta ijya ibigiramo uruhare kuko hari abo usanga barabigize igikorwa cyabo cya buri gihe, bituma bagira inzobere basobanukiwe ubuzima bwo mu mutwe bakatwunganira”.
Zimwe mu mpamvu zituma abana bata ishuri harimo amakimbirane yo mu miryango atuma abana barambirwa kuba iwabo bikabaviramo kuba inzererezi kuko nta handi baba bafite bajya.


text:
Abagenda umujyi wa Kigali yaba Abanyarwanda cyangwa Abanyamahanga,bose bishimira isuku igararagara muri uyu murwa mukuru w’u Rwanda ariwo Kigali.
Iyi suku ahanini ikanagendera ku mabwiriza agamije muri rusange gushyiraho uburyo bwo kubungabunga no kwita ku isuku mu Mujyi wa Kigali. Agamije kandi by’umwihariko «Guteza imbere isuku n’isukura mu Mujyi wa Kigali, gushyiraho amahame remezo yerekeranye no kwita ku isuku mu buryo bwose, guteza imbere imibereho myiza y’abaturage b’Umujyi wa Kigali hazirikanwa guteza imbere isuku no gukumira indwara ziterwa n’isuku nke, gukangurira abatuye Umujyi wa Kigali iterambere rirambye rishingiye ku isuku.
Ku rundi ruhande ariko hari na za Kampani zabigize umwuga kandi zifite ibikoresho bigezweho byabugenewe zifasha kugirango iyi suku irusheho kubunywabunywa; ku isonga haza Kampani ya “New Life NT&MVT”.
Bamwe mu bakozi ba New Life NT&MVT bavuga ko bishimira kubona Umujyi wa Kigali usa neza kandi babigiramo uruhare.
uwitwa Hakizimana Jacqueline avuga ko amaze imyaka ibiri akora muri New Life NT&MVT kandi ko amaze kugera kuri byinshi bishimishije.
Yagize ati “Mu by’ukuri maze imyaka ibiri muri aka kazi kandi maze kwigeza kuri byinshi kuko kwishyurira abana amashuri ntibingora ndetse na mutuweli nyitangira igihe,muri make nta kibazo cy’imibereho mfite kuko umukoresha wacu aduhemba neza kandi ku gihe”.
Yakomeje agira ati”Ikindi kinshimisha ni ukubona isuku igaragara mu mujyi wa kigali kandi nanjye nabigizemo uruhare numva ari ishema kuri njye kandi nzakomeza kubiharanira nitanga mu kazi”
Undi ukorera New Life NT&MVT wishimira iterambere amaze kugeraho ni Nyirabagenzi Marie Louise uvuga ko umukoresha abitaho akabashakira ibyangombwa byose kugirango babashe kuzuza inshingano zabo neza.
Ati”kuva natangira aka kazi nageze kuri byinshi kandi bishimishije,sinabura gushimira umukoresha wacu uko yatwitayeho muri ibi bihe duhanganye n’icyorezo cya coronavirus kuko atigeze adutererana yakomeje kuduhemba nkuko bisanzwe,mbese muri make aka kazi katumye imibereho yanjye irushaho kugenda neza.
Nyirabagenzi kandi avugako ashimira umukoresha wabagiriye inama yo gushyiraho ikimina kibafasha kwiteza imbere nk’abakozi.
Nubwo ariko aba bakozi bishimira isuku igaragara mu mujyi wa Kigali,banavuga ko hakiri aho bakora isuku nyuma abahatuye bakongera bakahajugunya imyanda ibi bikaba ari imbogamizi kuri bo nkuko twabitangarijywe na Twagiramungu Aloys twasanze bakorera mu murenge wa Kimisagara.
Yagize ati”Turacyahura n’imbogamizi za bamwe mu baturage batarumva neza akamaro k’isuku tuba twakoze kuko hari aho dukora twagaruka mu gitondo tugasanga bahamennye imyanda,twabasaba ko babicikaho bagashyira imyanda ahabugenewe kuko hari abashinzwe kuza kuyitwara”.
Bwana Mvuyekure Francois ni umuyobozi mukuru wa New Life NT&MVT avuga ko batangiye imirimo y’isuku mu mujyi wa Kigali mu mwaka wa 1998, kuri ubu bakaba bafite abakozi 230 bakorera hirya no hino mu mujyi wa Kigali.
Ati”Twatangiye imirimo yo gukora isuku mu mwaka wa 1998 kugeza ubu dufite abakozi babarirwa muri 230 bakorera hirya no hino mu mujyi,ikindi nuko dufite ibikoresho bigezweho bidufasha muri ako kazi ndetse tukaba twaranahuguye abakozi bacu”.
Bwana Mvuyekure ashimira Umujyi wa Kigali ku mikoranire myiza ibaranga ndetse n’abatuye uyu mujyi uko babungabunga isuku ariko agasaba abakijyugunya imyanda aho babonye hose kwikubita agashyi bakabicikaho.


text:
Ku bufatanye bw’ikigo cy’Abadacogora n’Intwari cya Caritas Kigali hamwe n’ikigo k’igihugu k’igororamuco NRS biyemeje ko mu myaka 2 gusa nta mwana uzaba ugaragara mu muhanda nk’inzererezi.
Ibi byatangajwe n’umuyobozi wungirije w’Ikigo cy’Igihugu gishinzwe Igororamuco (NRS), ACP Gilbert Rwampungu Gumira tariki 26 Kamena 2018, mu gikorwa cyo kwizihiza umunsi w’Umwana w’Umunyafurika wabereye muri St Paul mu mu mujyi wa Kigali yagarutse ku ngamba ibi bigo byombi bifite mu guca inzererezi mu gihe k’imyaka 2.
ACP Rwampungu yagize ati“ Mu gihe cy’amezi atandatu ikigo cy’igororamuco cya Gitagata kizaba kimaze kongererwa ubushobozi cyakire abana basaga 400 cyari gisanzwe cyakira.
Impamvu avuga ko bizashoboka nuko kugorora abana bato byihuta cyane bikabafasha gusubizwa mu buzima busanzwe.
Ibi binajyana n’uko mu kigo cya Gitagata hubatswe amashuri ku buryo abana badafite imiryango bazajya bayigamo, kandi umubare w’abakiri ku muhanda si mwinshi ku buryo byananirana kuwubavanamo muri icyo gihe.
Mu gukumira ko mu muhanda hajya abana bashya, avuga ko hari gukorwa ubukangurambaga mu babyeyi, ndetse hakabaho n’ubufatanye bw’ibigo bisanzwe bivana abana mu muhanda ku buryo hari icyizere ko intego icyo kigo gifite izagerwaho bafatanyije n’abandi babifite mu nshingano.
ACP Gilbert Rwampungu Gumira yizera ko inyigigisho z’igororamuco abana bahoze mu muhanda bahabwa n’ikigo cy’umushinga w’Abadacogora n’Intwari wa Caritas ya Kigali, ko zitanga icyizere ko intego ikigo cy’igihugu cy’igororamuco cyihaye yo kuvana abana bose mu mihanda mu myaka ibiri iri imbere izagerwaho nibafatanya.
N’ubwo ikibazo cy’ubukene benshi bagishyira ku isonga mu bituma abana bajya ku muhanda, Padiri Twizeyumuremyi Donatien umuyobozi wa Caritas ya Kigali, avuga ko ipfundo ry’ikibazo ari uburere bwabuze mu miryango imwe n’imwe. Ku bwe ngo umubyeyi udashoboye inshingano zo kurera aba akwiye no kureka kubyara.
Ati“ Ikibazo nyamukuru ni uburere bukeya n’umwanya muto ababyeyi baha abana babo, cyangwa se ntibawubahe bigatuma abana bahinduka inzererezi”.
Padiri Twizeyumuremyi avuga ko ibyo bijyana n’imyitwarire ya bamwe mu babyeyi itari myiza ituma bagira amakimbirane mu ngo.
“Uwinjiye mu nshingano z’ububyeyi aba yinjiye mu nshingano ziremereye, uwakumva atazishobora aba akwiye no kureka kubyara, kuko ni nko gukora akazi utagashoboye”Padiri Twizeyumuremyi.
Akomeza avuga ko ikigo cy’abadacogora n’Intwari iyo gikuye abana mu muhanda babaha inyigisho zitandukanye zituma babasha kwihanganira ibibazo biba mu miryango yabo ku buryo n’iyo basubiyeyo babana na byo kandi bakajya mu ishuri nabo bagakomeza kubaha ubufasha.
Kubufatanye na NRS asanga bazabasha gukemura iki kibazo ariko agasanga uruhare rwa mbere rugomba kuba urw’ababyeyi b’abana.
Irumva Marie Solange waruhagariye ababyeyi b’abana banyuze mu buzima bwo mu muhanda bafashwa n’ikigo cy’Abadacogora n’Intwari atangaza ko ubu imiryango yabo imaze gutera intambwe ibifashijwemo n’abadacogora n’Intwari.
Ati “ ndashima uburyo badufashije kwikura mu bukene kera nacuruzaga agataro ubu ncuruza imyenda kandi umwana wanjye nawe ariga neza kandi abifashijwemo n’iki kigo”.
Aha ninaho avuga ko batahanye ingamba zo gufatanya n’Ikigo cy’Igihugu k’Igororamuco hamwe n’Abadacogora n’Intwari kwita kubana babo kugirango ikibazo cy’abana bo mumuhanda kirangire burundu.
Muri uyu munsi mukuru w’umwana w’umunyafurika hahembwe abana barangije imyuga bahabwa ibikoresho by’ibanze bazifashisha bahanga ubuzima bushya bagiyemo ndetse abana bavuye mu buzima bwo mu mauhanda bahabwa ababyeyi babo barabatahana basubira mu buzima busanzwe.


text:
Abana umunani bo mu Rwunge rw’Amashuri rwa Kibuye barembeye mu Bitaro bya Kibuye nyuma yo gukomeretswa n’igisenge cy’Ishuri cyatwawe n’Umuyaga.
Ibi byabaye mu masaha ya nyuma ya saa sita, kuri uyu wa Gatatu tariki 09 Werurwe 2022. Abana bakomerekeye muri iyi mpanuka biga mu mashuri abanza.
Abaturage bo mu murenge wa Bwishyura iri shuri riherereyemo bavuga ko iyi mvura yari nyinshi, kuko yari yiganjemo umuyaga mwinshi cyane, yanangirije byinshi birimo ama Poto y’amashanyarazi.
Inkuru y’uko aba bana barembeye mu Bitaro bya Kibuye yemejwe na bwana Hakizimana Tharcisse, Umuyobozi w’Urwunge rw’Amashuri rwa Kibuye avuga ko iyi mpanuka yaturutse ku kuba amashuri yasakambutse amaze imyaka yubatswe atakijyanye n’igihe.
Ati “Abana 8 nibo bakomerekeye mu gukwirwa imishwaro ubwo imvura yiganjemo umuyaga yasakamburaga amashuri, kuri ubu bari kwitabwaho mu bitaro bya Kibuye. Tuzagerageza ejo turebe uko abana bakomeza amasomo harebwa ukuntu twajya duhuza ibyumba by’amashuri.”
Hakizimana akomeza avuga ko ibyumba by’amashuri byasakambutse bishaje kuko byubatswe mu mwaka wa 1964 nk’uko amakuru bafite abivuga, ndetse imyubakire yakorwaga icyo gihe ntiyahanganaga n’umuyaga.
Hakizimana yaboneyeho gusaba ko bafashwa kubona ibikoresho by’abana birimo amakayi ni amakaramu n’ibikoresho by’ibanze by’Abarezi, ndetse hakenewe Ubushobozi bwo gusana igisenge kugira ngo Abana badatakaza amasomo.
Ibyumba by’Amashuri 8 nibyo byangiritse mu Rwunge rw’Amashuri rwa Kibuye, hangiritse ndetse ibikoresho by’Abanyeshuri niby’Abarezi barimo kwigisha, hari intebe zangiritse n’icyumba cy’abarimu cyagezwemo amazi ku buryo hari ibikoresho byangiritse.


text:
Banki y’abaturage agashami kayo kari ku ruyenzi mu karere ka Kamonyi aho kavanywe mu rwabashyashya abakiriya bayo baragaya imikorere bavuga ko itaboneye.
Kuri uyu wa Kane Taliki ya 14 Mata 2016, nibwo abakiriya b’iyi Banki agashami kari Ruyenzi mu isantere mu murenge wa Runda byarushijeho kubayobera ubwo ahagana mu ma saa sita n’igice bisangaga ababakiraga babasize bonyine muri banki aho babakirira.
Uretse kandi kuba aba bakiriya bavugaga ko uwabakiraga kuri gishe yari umwe kandi ari benshi, ngo yageze aho arabasiga ajya kurya ibintu bitashimishije abakiriya ubwo bisangaga ntawubakira.
Ubwo ikinyamakuru intyoza.com cyageraga ku gashami k’iyi Banki ku ruyenzi, umwe mubakozi utashatse kugira byinshi avuga ndetse nta nemere ko amazinaye atangazwa, yavuze ko ikibazo cyatumye umukozi agenda ari uko network nubundi yari yabuze bityo umukozi agahitamo gukoresha ako kanya kugira ngo ajye kurya kuko ngo n’ubundi ntacyo yari kuba akora.
Ubwo kandi umunyamakuru yifuzaga kugira ibyo yamenya kubivugwa ko aka gashami karangarana abakiriya kagatanga serivise itari nziza, ushinzwe aka gashami yanze kugira ibyo atangaza avuga ko umunyamakuru yajya kubaza Banki y’abaturage ishami rya Muhima ngo kuko ariyo ibareberera.
Umwe mubakiriya ba Banki y’abaturage waganiriye n’intyoza.com utarashatse gutangarizwa izina, agira ati:”ubanza uwazanye iyi banki hano akibwira ko ikiri mu Rwabashyashya, hano ni kumugi, haratuwe kandi benshi bavunwaga no kujya kigari bahinira hano, rero nibaduhe serivise nziza kandi n’abakozi bahagije kuko tubitsamo amafaranga yacu”.
Umuyobozi wa Banki y’abaturage ishami rya Muhima ubwo umunyamakuru yamusangaga mubiro bye, yavuze ko atariwe muvugizi wa Banki ahita aha umunyamakuru nomero za Telefone z’uwitwa Angelique(Ange) ngo niwe ashobora kuvugisha nk’umuvugizi.
Ubwo umunyamakuru yageragezaga kuvugana n’uyu Angelique ku murongo we wa Telefone igendanwa, Ange akimara kumva ibibazo umunyamakuru yifuzaga gusubizwa yamusabye kubyandika kuri e-mail ngo bizahabwe umuyobozi ugomba kubisubiza.
Ubwo umunyamakuru yifuzaga kuba yabonana n’umuyobozi ushobora gusubiza ibi bibazo, Ange yahise aha Telefone undi muntu utashatse gutangaza amazina ye dore ko yabwiye umunyamakuru ko atamutangariza amazina ye uretse mugihe yaba yemeye kwandika ibibazo bikazasubizwa kuri e-mail ari nabwo ngo yabona amazina y’umusubije.
Gusa uyu mu ijwi rye yagize ati:”ibibazo turabizi, ngirango urabizi ko muri iyi minsi Banki yaguzwe n’abashoramari bashyashya, turimo turafatanya Banki na BRD, hanyuma tugakora gahunda yo kongera abakozi no kongera ubushobozi, ibyo byose uzabibona mu minsi iri imbere bitarenze mu kwa cumi nabiri”.
Bamwe mu bakiriya b’iyi Banki, bavuga ko niba imikorere idahindutse cyane ko nubundi yabaye banki y’ubucuruzi nk’izindi batazakomeza guhabwa serivisi mbi cyane ko Serivise bakenera zishingira ku mafaranga yabo bababikira,.
Munyaneza Theogene / intyoza.com


text:
Uyu munsi ku wa 03/04/2016 muri Paruwasi ya Gitarama habereye umuhango wo kwicaza Canon GASANA Emmanuel mu ntebe nka Archdeacon w’Ubucidikoni bwa Shyogwe. Uwo muhango witabiriwe n’abashyitsi batandukanye baturutse mu buyobozi bw’Itorero no mu butegetsi bwite bwa Leta. Ku ruhande rw’Itorero twavuga Nyiricyubahiro Umwepisikopi wa EAR Diyoseze ya Shyogwe, Dr. Jered KALIMBA, abayobozi mu matorero akorera mu Karere ka Muhanga n’abandi. Muri ibi birori ubuyobozi bw’akarere ka Muhanga bwahagarariwe n’Umuyobozi wako Madamu Uwamariya Beatrice, Umunyamabanga Nshingwabikorwa w’Umurenge wa Cyeza, n’abandi bayobozi batandukanye.
Mu butumwa bwe, Nyiricyubahiro Musenyeri wa Diyoseze ya Shyogwe yibukije ko kuba Archdeacon bivuze kuba umugaragu w’abantu bose, bityo abahabwa ubwo butware bakaba bagomba guhora bazirikana ko bahamagariwe gukorera Itorero mu kwicisha bugufi. Archdeacon ariko na none bivuze umuyobozi; bishaka kuvuga ko agomba gufata ibyemezo rimwe na rimwe bishobora kuremerera abo abifatiye. N’ubwo ibyo byemezo bishobora kutanezeza abakirisitu, agomba kubifata mu nyungu z’Itorero. Umwepisikopi yatanze urugero avuga ko umuntu ushaka kuvura ikibyimba aba agomba kugikanda amashyira agashiramo n’ubwo bibabaza umurwayi ariko iyo niyo nzira aba agomba kunyuramo kugira ngo akire.
Mu ijambo rye, umuyobozi w’Akarere ka Muhanga yishimiye ubufatanye buri hagati y’Akarere ayobora na EAR Shyogwe kuko bose bahurira ku iterambere ry’umuturage. Yavuze ko nk’umuyobozi mushya yumva impanuro Nyiricyubahiro Musenyeri yahaye Archdeacon Gasana nawe zizamufasha. Yashimye kandi uburyo EAR Diyoseze ya Shyogwe igira uruhare mu iterambere ry’abaturage binyuze mu mishinga iterwa inkunga na Compassion International n’ahandi. Maire yakomeje asaba ko Itorero ryose ritatererana Archdeacon ahubwo ryamusengera kandi abantu bakamufasha gusohoza inshingano ze. Yashoje asaba ko muri iki gihe twinjiyemo cyo kwibuka Jenoside yakorewe Abatutsi, abantu bose bazitabira ibiganiro biteganyijwe hirya no hino kandi bakagira uruhare rugaragara mu kurwanya ingengabitekerezo ya Jenoside kuko ari ubundi buryo imyuka mibi yigaragariza mu bantu Satani yagize imbata.
Mu ijmbo rya Arch Canon Gasana Emmanuel, yagarutse ku buhamya bwe, uko yinjiye mu murimo w’Imana ndetse avuga ko hamwe n’inshingano zisanzwe z’Umucidikoni yumva hari ibindi bintu asaba ko Imana yazamushoboza harimo kwigisha abantu iby’ukuri kw’Ijambo ry’Imana, kubungabunga imiryango, n’ibindi.
Mu ijambo ry’uwavuze mu izina ry’abakirisitu mu Bucidikoni bwa Shyogwe, Bwana Kabano Ezechias, yashimye Umwepisikopi wa Diyoseze ya Shyogwe uburyo ayoboye Itorero muri rusange, uko yakira abantu, etc. Yarangije avuga ko bifuza ko bamenyeshwa aho icyicaro cy’ubucidikoni bwa Shyogwe kizashyirwa kandi Arch akabona ibiro akoreramo n’ibindi bikoresho by’ibanze.
Ibi birori byashojwe n’ubusabane bw’ababyitabiriye bose.
Rev Sehorana Joseph